
转讜住驻讜转



诪注诇讬诐 讛讬讜 砖讻专 诇诇讜讬诐. 驻讬' 专讜爪讞讬诐 讛讘讗讬诐 讜讚专讬诐 砖诐 爪专讬讻讬谉 诇讛注诇讜转 诪住 讜讗专谞讜谞讗 诇诇讜讬诐 讚诇讗 转讬诪讗 讙讝讬专转 讛诪诇讱 注诇 讛诇讜讬诐 诇注讻讘 讗讜转诐 讘注讬专谉: 诇讻诐 诇讻诇 爪专讻讬讻诐. 讚讗讬谉 爪专讬讻讬诐 诇讛注诇讜转 砖讜诐 讚讘专 诇诇讜讬诐: 讙诪专 砖讬讘讛 砖讬讘讛. 谞专讗讛 讚讛讬讬谞讜 讚讜拽讗 诇专讘讬 诪讗讬专 讚讗爪讟专讬讱 诇讙''砖 讗讘诇 诇专讘讬 讬讛讜讚讛 讛讗 讗讬讻讗 拽专讗 讘讛讚讬讗 讙讘讬 专讜爪讞 讜讗''讻 讛讗 讚拽转谞讬 诇注讬诇 讜讻谉 讘讙讜诇讛 讻讜' 诪诪讬诇转讗 讚专' 诪讗讬专 讛讜讗: 诪转谞讬' 讜讗诇讜 讛谉 讛诇讜拽讬谉 讛讘讗 注诇 讗讞讜转讜 讻讜'. 转谞讗 讜砖讬讬专 讟诪讗 砖砖讬诪砖 讝专 砖讗讻诇 转专讜诪讛 讜讘注诇 诪讜诐 砖砖讬诪砖 讗讜谞谉 诪拽专讬讘 诪讝讬讞 讞讜砖谉 诪讻讘讛 讙讞诇转 注诇 讙讘讬 诪注专讻讛 讗诇讗 诇讗 讞砖讬讘 诇讗讜讬 讙专讬讚讬 讗诇讗 讘讗讜转谉 砖讬砖 讘讛谉 讞讬讚讜砖 讜讛讗 讚拽讗 讞砖讬讘 讻专讬转讜转 讚讗讬谉 讘讛谉 诪讬转转 讘''讚 诇讗砖诪讜注讬谞谉 讚讗注''讙 讚讗讬讻讗 讻专转 诇讜拽讬谉 讜讗讬谉 爪专讬讱 诇诪爪讜讗 讘讛诐 讞讬讚讜砖 讘讛谞讱 讻专讬转讜转 讚拽转谞讬 讜讘拽讜谞讟专住 讚讞拽 诇诪爪讜讗 讘讛诐 讞讬讚讜砖 讗诇诪谞讛 诇讻讛谉 讙讚讜诇 谞拽讟 诪砖讜诐 讚讘注讬 诇诪讬转谞讬 讗诇诪谞讛 讜讙专讜砖讛 讞讬讬讘 诪砖讜诐 砖转讬 砖诪讜转: 讙专讜砖讛 讜讞诇讜爪讛 讗讬谞讜 讞讬讬讘 讗诇讗 讗讞转. 驻讬' 讛拽讜谞讟' 诪砖讜诐 讙专讜砖讛 讚讞诇讜爪讛 诪讬讬转讬 诇讛 讜讗砖讛 讙专讜砖讛 诪砖诪注 诇驻讬专讜砖讜 讚讘讞诇讜爪讛 诇讞讜讚讗 讗讬讻讗 诪诇拽讜转 讚讗讜专讬讬转讗 讜讝讛 讗讬谞讜 讚讛讗 讗诪专讬谞谉 讘驻' 注砖专讛 讬讜讞住讬谉 (拽讚讜砖讬谉 讚祝 注讞.) (讗讞讜转) 讞诇讜爪讛 讚专讘谞谉 讜讛讗 讚诇注讬诇 转谞讗 讜讞诇讜爪讛 讗讙讘 讙专讜砖讛 转谞讬讗 讗讬 谞诪讬 诪讻转 诪专讚讜转 讚专讘谞谉 讜讘讛讗 讻讬讜谉 讚讛讬讗 讙诐 讙专讜砖讛 诇讜拽讛 讘讛 诪诇拽讜转 讚讙专讜砖讛 砖讛讬讗 讚讗讜专讬讬转讗 讜诇讗 诇拽讬 诪讻转 诪专讚讜转 讚专讘谞谉:

专讘讬谞讜 讞谞谞讗诇

讞讜讝专 诇砖专专讛 砖讛讬讛 讘讛 讚讘专讬 专' 诪讗讬专 专' 讬讛讜讚讛 讗讜诪专 诇讗 讛讬讛 讞讜讝专 诇砖专专讛:
讗讞讚 讛专讜爪讞 砖讙诇讛 讜讗讞讚 讛谞诪讻专 诇注讘讚 注讘专讬 讻砖讞讜讝专讬谉 讗讬谉 讞讜讝专讬谉 诇砖专专讛 砖讛讬讜 讘讛 讚讘专讬 专讘讬 讬讛讜讚讛:




讛讚专谉 注诇讱 讗诇讜 讛谉 讛讙讜诇讬谉. 



讜讗诇讜 讛谉 讛诇讜拽讬谉 讛讘讗 注诇 讗讞讜转讜 讜注诇 讗讞讜转 讗讘讬讜 讻讜'.





专诪讘"谉

讙专讜砖讛 讜讞诇讜爪讛 诇讻讛谉 讛讚讬讜讟. 驻讬' 讞诇讜爪讛 诇讗讜 讚讜拽讗 诪讚专讘谞谉 讛讬讗 讜诇讗 诇拽讜 讜讛讗 讚拽转谞讬 诇讛 讛讻讗 砖讙讬专讜转 讛诇砖讜谉 讛讜讗 讜讘专讬砖 诪讻诇转讬谉 谞诪讬 讚拽转谞讬 诪转谞讬' 诪注讬讚讬谉 讗谞讜 讘讗讬砖 驻诇讜谞讬 砖讛讜讗 讘谉 讙专讜砖讛 讜讘谉 讞诇讜爪讛 讜谞诪爪讗讜 讝讜诪诪讬谉 诇讜拽讬谉 讗转 讛诪' 讜讬砖 讘诪砖诪注 讚讘谉 讞诇讜爪讛 驻住讜诇 诪讚讗讜专讬讬转讗 讚讗讬 诇讗 讗诪讗讬 诇讜拽讬谉 讗转 讛诪' 诇讗讜 讻诇讜诐 拽讗 注讘讚讬 诇讬讛 诪讚讗讜专讬讬转讗 讜讻谉 讛讗 讚讙专住讬' 讘驻' 诪砖讜讞 诪诇讞诪讛 转谞谉 专"讬 讛讙诇讬诇讬 讛讬专讗 讜专讱 讛诇讘讘 讝讛 砖讛讜讗 诪转讬专讗 诪谉 讛注讘专讜转 砖讘讬讚讜 专讘讬 讬讜住讬 讗讜诪专 讗诇诪谞讛 诇讻"讙 讙专讜砖讛 讜讞诇讜爪讛 诇讻讛谉 讛讚讬讜讟 讝讛 讛讬专讗 讜专讱 讛诇讘讘 讜讗诪专讬谞谉 讘讙诪' 讜讗"专 讗讬讻讗 讘讬谞讬讬讛讜 注讘专讛 讚专讘谞谉 讚诇专讘讬 讬讜住讬 诇讗 讛讚专 讜诇专"讬 讛讙诇讬诇讬 讛讚专 讗诇诪讗 注讘专讛 讚讗讜专讬讬转讗 讛讬讗 讻讜诇讬 讛谞讬 诇讗讜 讚讜拽讗.
讜讘驻' 讬砖 诪讜转专讜转 讙专住讬' 讙专讜砖讛 讜讞诇讜爪讛 诇讻讛谉 讛讚讬讜讟 讬砖 诇讛 讻转讜讘讛 砖谞讬转 诪讚"住 讗讬谉 诇讛 讻转讜讘讛 讜讗"专 讟注诐 讛诇诇讜 讚"转 讜讗讬谉 爪专讬讻讬谉 讞讜讝拽 讜讛诇诇讜 讚"住 讜讚"住 爪专讬讻讬谉 讞讜讝拽. 讜讗诪专讬 讚讘专 讗' 诪讗谉 转谞讬 诇讛 讜诪讛讚专讬' 讗讬讘注讬转 讗讬诪' 专' 拽转谞讬 诇讛 讜讗讬讘注讬转 讗讬诪讗 专"砖 讘谉 讗诇注讝专 拽转谞讬 诇讛. 讗讬讘注讬' 讗讬诪' 专' 拽转谞讬 诇讛 讞诇讜爪讛 拽讗 拽砖讬讗 诇讬讛 讜讛讗 讞诇讜爪讛 讚专讘谞谉 讛讜讗 讜讗讬转 诇讛 讻转讜讘讛 讛讚专 讗诪' 讻讬讜谉 讚驻住讬诇 讝专注讛 诪讚专讘谞谉 讝讜 讛讬讗 诪专讙讬诇讛 讗诇诪讗 讚讗诪专讬' 讜讛讗 讙专讜砖讛 讜讞诇讜爪讛 讗讬谞讜 讞讬讬讘 讗诇讗 讗讞转 讗讬诪' 讗讬谞讜 讞讬讬讘 讗诇讗 注诇 讗讞转 诇注讜诇诐 砖转讬 砖诪讜转 讜讞诇讜爪讛 讚专讘谞谉 讜讛转谞讬' 讙专讜砖讛 讗讬谉 诇讬 讗诇讗 讙专讜砖讛 讞诇讜爪讛 诪谞讬谉 转"诇 讜讗砖讛 诪讚专讘谞谉 讜拽专讗 讗住诪讻转讗 讘注诇诪讗 讗诇讗 讛讬讬谞讜 讟注诪讗 讚拽转谞讬 讙专讜砖讛 讘专讬砖讗 讚诪转谞讬' 讜讛讚专 转谞讬 讚诇讗 诪讞讬讬讘 注诇讬讜 诪砖讜诐 讚转谞讗 讗讙讘 专讬砖讗 专讬讛讟讗 转谞讬 讜诇注讜诇诐 讗讙讘 讙专讜砖讛 讞诇讜爪讛 讜讻谉 讚转谞讬讗 讘专讬砖讗 讛讚专 讜讗诪专 诇讗讜 讚讜拽讗 讛讬讗 讚诇讗 诇拽讬 注诇讛 讜讗讬 诇讗 拽转谞讬 诇讛 讻诇诇 讞讬讬砖讬' 讚讬诇诪讗 讗讙讘 讚专讙讬诇讬 讗讬谞砖讬 诇诪转谞讬谞讛讜 讟注讜 讘讛 转谞讗讬 讜诇驻专 转谞讗 住讬驻讗 诇讙诇讜讬讬 注诇 专讬砖讗 讚诇讗讜 讚讜拽讗 讜讻诇 讛讬讻讗 讚拽转谞讬 诇讛 讘讚讗讜专讬讬转讗 诇讗讜 讚讜拽讗 讗诇讗 砖讙讬专讜转 诇砖讜谉 讛转谞讗 讛讜讗 讜讻讬讜爪讗 讘讛 讗诪专 讘讬专讜砖诇诪讬 讚诪住讻转 讘专讻讜转 讜诪讙讬诇讛 讚转谞谉 讞讜抓 诪讞专砖 砖讜讟讛 讜拽讟谉 诇讬转 讻讗谉 讗砖讬讙专转 诇砖讜谉 讛讜讗:



诪诪讝专转 讜谞转讬谞讛 诇讬砖专讗诇. 诪讻讗谉 诇诪讚谞讜 砖谞转讬谞讬诐 诪讚讗讜专讬讬转讗 讗住讬专讬 讚拽讬讬诪讬 讘诇讗讜 诇讗 转转讞转谉 讘诐 讗驻讬诇讜 讘讙专讜转谉 讚讘讙讬讜转谉 诇讬转 诇讛讜 讞转谞讜转 讜诇讬讻讗 诇诪讬诪专 讘讛讗 谞诪讬 诇讗讜 讚讜拽讗 讚讗"讛 诇讬转谞讬 讘住讬驻讗 诪诪讝专转 讜谞转讬谞讛 讗讬谞讜 讞讬讬讘 讗诇讗 注诇 讗' 讻讚拽转谞讬 讘讞诇讜爪' 讜注讜讚 讚讘砖诇诪讗 讞诇讜爪讛 讗诇讗讜 讚讙专讜砖讛 讗住诪讻讜讛 专讘谞谉 讜诪砖讜' 讛讻讬 拽转谞讬 诇讛讜 诇转专讜讜讬讬讛讜 讗讘诇 谞转讬谞讛 讜诪诪讝专转 诪讛 注谞讬谉 讝讜 诇讝讜 讗诇讗 讜讚讗讬 谞转讬谞讛 讚讗讜专讬讬转讗 讜讻谉 驻讬' 专讘讬谞讜 讝"诇 讘讻讗谉 讜讛讻讬 讗讬转讗 讘讬讘诪讜转 讘驻专拽 讛注专诇. 讜讚讗诪专讬' 讛转诐 谞转讬谞讬' 讚讜讚 讙讝专 注诇讬讛诐 诇讗讜 讞转讜谉 拽讗诪' 讚诪讚讗讜专讬讬转讗 讛讜讗 讗诇讗 注讘讚讜转 拽讗诪专 讜诇讗 讻诪讜 砖驻讬' 砖诐 专砖"讬 讝"诇 讻讘' 讻转讘转讬讛 砖诐 讘驻' 讛注专诇 讻诇 讛爪讜专讱: 



诪转谞讬' 谞讜转专 讜驻讬讙讜诇. 讗讬讻讗 诇诪讬讚拽 讛讻讗, 讜讛讗 诇讗讜 砖讘讻诇诇讜转 讛讜讗 讜讛讬讻讬 诇拽讬 注诇讬讬讛讜 讻讚讻转讬讘 讜砖专驻转 讗转 讛谞讜转专 讘讗砖 诇讗 讬讗讻诇 讻讬 拽讚砖 讻诇 砖讘拽讚砖 驻住讜诇 诇讬转谉 诇讗 转注砖' 注诇 讗讻讬诇转讜 讜讛讬讬谞讜 诇讗讜 砖讘讻诇诇讜' 讘砖诇诪讗 谞讜转专 (讻讬讜谉 谞讜转专) 讻讬讜谉 讚讙讘讬讛 讻转讬讘 讗讬驻砖专 讚诇讗 诪讬拽专讬 诇讗讜 砖讘讻诇诇讜转 讗诇讗 驻讙讜诇 拽砖讬讗 讚讛讗 诇讗讜 砖讘讻诇诇讜转 讛讜讗 讜讻讚讗诪专讬' 讘驻住讞讬诐 驻"拽 诪谞讬谉 诇讻诇 讗讬住讜专讬谉 讘讛谞讗讛 转"诇 讻诇 讞讟讗转 讜讙讜' 讜讗拽砖讬谞谉 注诇讛 讜讗讬诪讗 诇讬讞讜讚讬 诇讬讛 诇讗讜 诇讙讜驻讗 讛讜讗 讚讗转讗 讚讗讬 诪讚专' 讗诇注讝专 讚讗诪专 讻诇 砖讘拽讚砖 驻住讜诇 诇讬转谉 诇讗 转注砖讛 注诇 讗讻讬诇转讜 讗讬谉 诇讜拽讬谉 注诇 诇讗讜 砖讘讻诇诇讜转 讗诇诪讗 讛讗讬 诇讗讜 砖讘讻诇诇讜转 讛讜讗.
讜讗讬讻讗 诇诪讬诪专 讻讬讜谉 讚讗住讬拽谞讗 讛转诐 讚讛讗 拽专讗 诇讻诇 讞讟讗转 讗砖专 讬讜讘讗 诇讬讬讞讜讚讬 诇讗讜 讗转讗 讚讗讬 诪讚专' 讗诇注讝专 讗讬谉 诇讜拽讬谉 注诇讬讜 注诇 诇讗讜 砖讘讻诇诇讜转 讜讛砖转讗 诇讜拽讬谉 注诇 讞讟讗转 砖讛讜讘讗 诪讚诪讛 诇驻谞讬诐 讛"谞 诇讜拽讬谉 (讗讘诇) 讞讚 诪讻诇诇讗 讚讛讜"诇 讞讟讗转 讚讘专 砖讛讬讛 讘讻诇诇 讜讬爪讗 诇诇诪讚 注诇 讛讻诇诇 讻诇讜 讬爪讗 讜讛讻讬 拽讗诪专讬' 讚讗讬 诪讚专' 讗诇注讝专 讗讬谉 诇讜拽讬谉 注诇 讻诇 讛讻诇诇 诇驻讬 砖讗讬谉 诇讜拽讬谉 注诇 诇讗讜 砖讘讻诇诇讜转 讜讛砖转讗 讗转讗 讛讛讜讗 诇讗讜 讚讻转讬' 讙讘讬 讞讟讗转 诇诇诪讚 砖诇讜拽讬谉 注诇 讻诇 讛讻诇诇 讜诇讗 讚讗讬拽 讗诇讗 砖讗谞讬 驻讙讜诇 讚讗讬转拽砖 诇谞讜转专:





讛诪讗讬专讬

诪注诇讜转 讛讬讜 砖讻专 诇诇讜讬讬诐 讻诇讜诪专 专讜爪讞 讛谞拽诇讟 讘注专讬 讛诪拽诇讟 谞讜转谉 砖讻专 讚讬专转讜 诇诇讜讬讬诐 讚讘专讬 专' 讬讛讜讚讛 专' 诪讗讬专 讗讜诪专 诇讗 讛讬讜 诪注诇讜转 诇讛诐 砖讻专 讗诇讗 注讜诪讚讬谉 砖诐 讘讞谞诐 讜诇注谞讬谉 驻住拽 讘砖砖 注专讬诐 讛诪讬讜讞讚讜转 讗讬谉 谞讜转谞讬谉 砖讻专 讗讘诇 讘砖讗专 注专讬 讛诇讜讬讬诐 砖讛讬讜 讗专讘注讬诐 讜砖转讬诐 讜讻诇谉 拽讜诇讟讜转 讻诪讜 砖讛转讘讗专 砖讻专 讚讬专讜转讬讛诐 诇诇讜讬讬诐 讜讝讛 砖讗诪专 诪注诇讜转 讘诇砖讜谉 谞拽讘讛 驻讬专讜砖讜 注诇 讛注专讬诐:



讞讜讝专 诇砖专专讛 砖讛讬讛 讘讛 驻讬' 讗讞专 砖诪转 讻讛谉 讙讚讜诇 讜讞讝专 诇注讬专讜 砖讛讜讗 讻砖讗专 讻诇 讗讚诐 诇讬讛专讙 注诇讬讜 讙讜讗诇 讛讚诐 诪讗讜转讛 砖注讛 讜讗讬诇讱 讞讜讝专 诇砖专专讛 砖讛讬讛 讘讛 讗诐 谞砖讬讗 讗诐 讗讘 讘讬转 讚讬谉 讗诐 讗讞转 诪砖讗专 诪讬谞讬 讛砖专专讜转 讗讞专 砖谞转讻驻专 诇讜 讘讙诇讜转讜 注诇 讬讚讬 诪讬转转 讛讻讛谉 讚讘专讬 专' 诪讗讬专 讜专' 讬讛讜讚讛 讗讜诪专 诇注讜诇诐 讗讬谞讜 讞讜讝专 诇砖专专讛 砖讛讬讛 讘讛 讛讜讗讬诇 讜转拽诇讛 讻讝讜 讗讬专注讛 注诇 讬讚讜 讜讛诇讻讛 讻专' 讬讛讜讚讛 讜诪"诪 诇注谞讬谉 注讘讬专讛 讗讞专转 讬转讘讗专 讘诪拽讜诐 讗讞专 砖讻讛谉 讙讚讜诇 砖讞讟讗 诇讜拽讛 讘砖诇砖讛 讻砖讗专 讛注诐 讜讞讜讝专 诇讙讚讜诇转讜 讗讘诇 讗讘 讘讬转 讚讬谉 砖讞讟讗 诇讜拽讛 讘砖诇砖讛 讜讗讬谞讜 讞讜讝专 诇砖专专转讜 讜讗驻讬诇讜 诇讛讬讜转 讻讗讞讚 诪砖讗专 讛住谞讛讚专讬谉 砖诪注诇讬诐 讘拽讜讚砖 讜诇讗 诪讜专讬讚讬谉:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞讻谞住 转讞转讬讛 讘讙诪' 讻讱 讛讜讗. 讘砖注讛 砖讛讬讜 讬砖专讗诇 讘诪讚讘专 诪讞谞讛 诇讜讬讛 讛讬转讛 拽讜诇讟转 诪讻讗谉 讗诪专讜 讘谉 诇讜讬 砖讛专讙 讙讜诇讛 诪驻诇讱 诇驻诇讱 讜讗诐 讙诇讛 诇驻诇讻讜 驻诇讻讜 拽讜诇讟讜 讻诪讜 砖讘讬讗专谞讜 讘诪砖谞讛 砖谞讗诪专 讻讬 讘注讬专 诪拽诇讟讜 讬砖讘 注讬专 砖拽诇讟转讜 讻讘专:



注讘讚 注讘专讬 砖讬爪讗 诪注讘讚讜转讜 讗祝 讛讜讗 讗讬谞讜 讞讜讝专 诇砖专专讛 砖讛讬讛 讘讛 讛讜讗讬诇 讜诪砖诇讛 讘讜 讛讚讬讜讟讜转 讙讚讜诇讛 讻讝讜 讗讘诇 砖讘 讛讜讗 诇讞讝拽转 诪砖驻讞讛 讜讛讜讗 砖讗诪专讜 讗讬谉 注讘讚 注讘专讬 讻讛谉 谞专爪注 砖讛专讬 谞注砖讛 讘注诇 诪讜诐 讜谞诪爪讗转 讞讝拽转 诪砖驻讞讛 谞驻拽注转 诪诪谞讜:



讛转讘讗专 讘诪住讻转 讻转讜讘讜转 驻专拽 讗诇讜 谞注专讜转 砖讻诪讜 砖谞讗住专 砖诇讗 诇讬拽讞 讻驻专 诇专讜爪讞 讘诪讝讬讚 砖诇讗 诇讛诪讬转讜 讻讱 讛讚讬谉 讘专讜爪讞 讘砖讜讙讙 砖诇讗 诇讛讙诇讜转讜 砖谞讗诪专 讜诇讗 转拽讞讜 讻驻专 诇谞驻砖 专讜爪讞 诇谞讜住 讗诇 注讬专 诪拽诇讟讜:



讛转讘讗专 讘诪住讻转 讙讬讟讬谉 讘驻专拽 拽讜专讚讬拽讜住 砖讗诐 砖讞讟 讘讜 讘砖讜讙讙 砖谞讬诐 讗讜 专讜讘 砖谞讬诐 讜诇讗 诪转 诪讬讚 讗讜 砖驻专讻住 驻专讻讜住 讙讚讜诇 讗讬谞讜 讙讜诇讛 砖诪讗 讛讜讗 拽专讘 讗转 诪讬转转讜 讗讜 讛专讜讞 讘诇讘诇转讜 讜谞诪爪讗 砖讗讬谞讜 讙讜诇讛 讗诇讗 讗诐 砖讞讟讜 讘诪拽讜诐 砖讗讬谉 专讜讞 讻讙讜谉 讘讬转 住转讜诐 砖诇 砖讬砖 讜砖诇讗 驻专讻住 讻诇诇 讜诪注转讛 讻诇 砖讻谉 讘讞讘诇 讘讜 讘砖讜讙讙 讜诇讗 诪转 诪讬讚 讗注"驻 砖讗诪讚讜讛讜 诇诪讬转讛 砖讗讬谞讜 讙讜诇讛 注诇 讬讚讜 讜讻谉 驻住拽讜 讙讚讜诇讬 讛诪讞讘专讬诐 讗讘诇 讙讚讜诇讬 讛诪驻专砖讬诐 谞讜讟讬诐 诇讜诪专 砖诇讗 谞讗诪专 拽讬专讜讘 诪讬转讛 讘驻专讻讜住 讜讘专讜讞 讗诇讗 讘砖讞讟 讘讜 砖谞讬诐 讗讘诇 讘讞讘诇讛 讗讬谉 专讜讞 讜驻专讻讜住 诪拽专讘讬谉 讗转 讛诪讬转讛 讻诇诇 讜讻谉 讛讚讘专讬诐 谞专讗讬谉:



讛转讘讗专 讘砖谞讬 砖诇 拽诪讗 砖讗诐 讛讬转讛 讗讘谉 诪讜谞讞转 讘讞讬拽讜 讜诇讗 讛讻讬专 讘讛 诪注讜诇诐 讜注诪讚 讜谞驻诇讛 讜讛诪讬转讛 讗讬谞讜 讙讜诇讛 砖讝讛讜 讗讜谞住 讗讘诇 讗诐 讛讻讬专 讘讛 讜砖讻讞讛 讙讜诇讛:



讛转讘讗专 讘专讗砖讜谉 砖诇 讙讬讟讬谉 讘注讘讚 砖讙诇讛 诇注讬专 诪拽诇讟 砖讗讬谉 专讘讜 讞讬讬讘 诇讝讜谞讜 讜诪注砖讛 讬讚讬讜 诇专讘讜 讜讗砖讛 砖讙诇转讛 讘注诇讛 讞讬讬讘 诇讝讜谞讛 讜讗讬谞讜 讗讜诪专 诇讛 爪讗讬 诪注砖讛 讬讚讬讱 诇诪讝讜谞讜转讬讱 讗讗"讻 诪住驻拽转 诇讻讱:



讜谞砖诇诐 讛驻专拽 转讛诇讛 诇讗诇:



讗诇讜 讛谉 讛诇讜拽讬谉 讜讻讜' 讻讘专 讘讬讗专谞讜 讘驻转讬讞转 讛诪住讻转讗 注诇 讝讛 讛驻专拽 砖注拽专讜 讘讗 诇讘讗专 讛讞诇拽 讛砖诇讬砖讬 砖讘讝讗转 讛诪住讻转讗 讜讛讜讗 讘讬讗讜专 注谞讬谞讬 讛诪诇拽讜转 注诇 砖诇讬诪讜转 讘讬讗讜专诐 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讗专讘注讛 讞诇拽讬诐 讛专讗砖讜谉 诇讘讗专 讻诪讛 讛诐 讛诇讜拽讬诐 讜驻专讟讬讛诐 专"诇 讛注讘讬专讜转 砖诇讜拽讬谉 注诇讬讛诐 诪诇拽讜转 讗讞讚 讜讛注讘讬专讜转 砖诇讜拽讬谉 注诇讬讛诐 讬讜转专 注诇 诪诇拽讜转 讗讞讚 讛砖谞讬 诇讘讗专 讻诪讛 诪诇拽讬谉 讗转 讛诇讜拽讛 讜砖讗讬谉 讛讚讘专 砖讜讛 讘讻诇 诪驻谞讬 砖讬砖 讘谞讬 讗讚诐 砖讗讬谉 讻讞诐 诇住讘讜诇 讗讜转诐 讛讛讻讗讜转 砖讬讬注讚讛 转讜专讛 诇住转诐 讘谞讬 讗讚诐 讜讛讬讗讱 讗讜诪专讬诐 讘注谞讬谞讬诐 讗诇讜 讛砖诇讬砖讬 讘转讻讜谞转 讛注谞讬谉 专"诇 诇讘讗专 注诇 讗讬讝讛 讚专讱 诪诇拽讬谉 讗讜转讜 讜诪拽专讗讜转 砖拽讜专讗讬谉 诇驻谞讬讜 讘砖注转 讛诇拽讗讛 讛专讘讬注讬 诇讘讗专 讗诐 诪转 转讞转 讬讚讜 砖诇 诪诇拽讛 注诇 讗讬讝讛 爪讚 讬驻讟专 讜注诇 讗讬讝讛 爪讚 讬转讞讬讬讘 讙诇讜转 讜砖讬砖 住讘讛 驻讜讟专转讜 诪诪诇拽讜转 讝讛 讗注"驻 砖讻驻转讜讛讜 讗讜 砖讛转讞讬诇讜 诇讛诇拽讜转 讜讻谉 砖讛诪诇拽讜转 讘讞讬讬讘讬 讻专讬转讜转 诪驻拽注转 讗转 讛讻专转 讝讛讜 砖专砖 讛驻专拽 讚专讱 讻诇诇 讗诇讗 砖讬讘讗讜 讘讜 讚讘专讬诐 注诇 讬讚讬 讙诇讙讜诇 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐:



讜讗诇讜 讛谉 讛诇讜拽讬谉 讛讘讗 注诇 讗讞讜转讜 讜注诇 讗讞讜转 讗讘讬讜 讜注诇 讗讞讜转 讗诪讜 讜注诇 讗讞讜转 讗砖转讜 讜注诇 讗砖转 讗讞讬讜 讜注诇 讗砖转 讗讞讬 讗讘讬讜 讜注诇 讛谞讚讛 讗诇诪谞讛 诇讻讛谉 讙讚讜诇 讙专讜砖讛 讜讞诇讜爪讛 诇讻讛谉 讛讚讬讜讟 诪诪讝专转 讜谞转讬谞讛 诇讬砖专讗诇 讘转 讬砖专讗诇 诇诪诪讝专 讜诇谞转讬谉 讗诇诪谞讛 讜讙专讜砖讛 讞讬讬讘 注诇讬讛 诪砖讜诐 砖谞讬 砖诪讜转 讙专讜砖讛 讜讞诇讜爪讛 讗讬谞讜 讞讬讬讘 讗诇讗 诪砖讜诐 砖诐 讗讞讚 讘诇讘讚 讗诪专 讛专"诐 专讗讜讬 诇讱 砖转讚注 讗诇讛 讛注拽专讬诐 专讘讬诐 砖讗讝讻专诐 讘讝讛 讛诪拽讜诐 讜讛诐 讻讬 讻诇 诪讞讜讬讬讘讬 讻专转 讘诇讘讚 讗讜 诪讬转讛 讘讬讚讬 砖诪讬诐 讜讬讛讬讛 讗讜转讜 讞讬讜讘 讘诇讗 转注砖讛 讻砖讬讛讬讛 讝讛 讘注讚讬诐 讜讛转专讗讛 诇讜拽讛 讜讗讞专 砖诇拽讛 讜注砖讛 转砖讜讘讛 谞驻讟专 诪谉 讛讻专转 讜讻诇 讛诪讞讜讬讬讘讬诐 讻专转 讻诇诐 诪驻讜专砖讬诐 讘转讜专讛 讜诪讞讜讬讬讘讬 诪讬转讛 讬砖 诪讛诐 诪驻讜专砖讬诐 讘转讜专讛 讜讬砖 诪讛诐 谞专诪讝讬诐 讜讻讘专 拽讚诪谞讜 讝讻专讜谉 讻诇诐 讘诪住讻转 住谞讛讚专讬谉 讘驻专拽 讟' 讜讬"讗 讜讘讻讙讜谉 讝讛 谞讗诪专 讗讬谉 讞讬讬讘 讗讚诐 讘砖转讬 讚讬谞讬谉 讻讬 讻砖讞谞拽讜 讗讜转讜 诇讗 转讞讜诇 注诇讬讜 注讜谞砖 讻专转 讜诇讗 注讜谞砖 诪讬转讛 讘讬讚讬 砖诪讬诐 讜讬讚讜注 讛讜讗 讻讬 讻诇 讛转讜专讛 爪讜讜讬 讜讗讝讛专讛 讜讛爪讜讜讬 讛讜讗 诪爪讜讛 注砖讛 讜讛讗讝讛专讛 讛讬讗 诪爪讜转 诇讗 转注砖讛 讜讛诇砖讜谞讜转 讗砖专 讘讗讜 讘转讜专讛 诇讛讜专讜转 注诇 讛讗讝讛专讛 谞讗诪专 讘讛诐 砖讛诪爪讜讛 讛驻诇讜谞讬转 诪诪爪讜转 诇讗 转注砖讛 讗专讘注讛 诇讗 讜讗诇 讛砖诪专 讜驻谉 讗诪专讜 讛诐 讝"诇 讻诇 诪拽讜诐 砖谞讗诪专 讛砖诪专 驻谉 讜讗诇 讗讬谞讜 讗诇讗 诪爪讜转 诇讗 转注砖讛 讜讗诇讛 诪爪讜转 诇讗 转注砖讛 谞讞诇拽讬诐 讞诇讜拽 讛专讗砖讜谉 诇讗专讘注讛 讞诇拽讬诐 讗讞讚 诪讛诐 诪讞讜讬讬讘讬 讻专转 讜讛讞诇拽 讛砖谞讬 诪讞讜讬讬讘讬 诪讬转讛 讘讬讚讬 砖诪讬诐 讜讻讘专 讝讻专谞讜 砖讗诇讛 讛砖谞讬诐 讛诐 讞讬讬讘讬诐 诪诇拽讜转 讜讛讞诇拽 讛砖诇讬砖讬 诪讬转转 讘讬转 讚讬谉 讻讬 讛讬讗 诪诪爪讜转 诇讗 转注砖讛 讜讛讞诇拽 讛专讘讬注讬 讛诐 诪讞讜讬讬讘讬 诇讗讜讬谉 讜讛诐 讗讜转诐 砖讘讗 讘讛诐 讗讝讛专讛 讘诇讘讚 讜讝讛 讛讞诇拽 讬砖 诪诪谞讜 讗讝讛专讜转 讬转讞讬讬讘 注诇讬讛诐 诪诇拽讜转 讜诪讛诐 讗讝讛专讜转 讗讬谉 讞讬讬讘 讛注讜讘专 注诇讬讛诐 诪诇拽讜转 讜讗注"驻 砖注讘专 讜注砖讛 讘讛 诪注砖讛 砖讬砖 讘讜 讗讬住讜专 讗讘诇 讛砖诐 讬转' 讬注谞讬砖讜 注诇 注讘讬专讜转 讘诪讛 砖讛讜讗 讬讜讚注 讬转' 讜讬讜讚注 诇讱 诪讛 砖讞讬讬讘讬谉 注诇讬讜 诪诇拽讜转 讜诪讛 砖讗讬谉 讞讬讬讘讬谉 注诇讬讜 诪诇拽讜转 讘诪讛 砖讗讜诪专 诇讱 讜讛讜讗 讝讛 讻讬 讻诇 讛诇讗讜讬谉 讛谞讝讻专讬诐 讘转讜专讛 谞讞诇拽讜 诇砖讘注讛 讞诇拽讬诐 讛砖砖讛 讗讬谉 讞讬讬讘讬谉 注诇讬讛诐 诪诇拽讜转 讜讞诇拽 讗讞讚 讞讬讬讘讬谉 注诇讬讜 诪诇拽讜转 讜诪讛 砖讗谞讬 讗讜诪专 讘讻讗谉 诇讗讜讬谉 专"诇 讛讗讝讛专讛 讘讬谉 砖讬讛讬讛 讘讗讞讚 诪讗专讘注讛 讛诇砖讜谞讜转 讗讜 砖讬讛讬讛 讗讝讛专讛 砖讛讜讗 讘讗 诪讻诇诇 注砖讛 讻诪讜 砖谞讘讗专 讛讞诇拽 讛专讗砖讜谉 诪讛诐 诇讗讜 砖谞讬转拽 诇讗讝讛专转 诪讬转转 讘讬转 讚讬谉 讗讜 诇讗讝讛专转 讻专转 讗讬谉 诇讜拽讬谉 注诇讬讜 讻讙讜谉 诇讗 讬拽讞 讗讬砖 讗转 讗砖转 讗讘讬讜 诇讗 讬讛讬讛 拽讚砖 讘讘谞讬 讬砖专讗诇 讜讻诪讜 砖谞讗诪专 诇讗 讬讛讬讛 诇讱 讗诇讛讬诐 讗讞专讬诐 讜讻讬讜爪讗 讘讛诐 诇驻讬 砖讝讛 讛诇讗讜 讗诪谞诐 讘讗 讗讝讛专讛 注诇 讛注讬拽专 砖讗爪诇谞讜 讻讬 讛转讜专讛 讗讬谞讛 诪讞讬讬讘转 诪讬转讛 讜诇讗 讻专转 注讚 砖讬讛讬讛 讘注谞讬谉 讛讛讜讗 诇讗讜 驻砖讜讟 讜讝讛讜 诪讛 砖讗诪专讜 讛讞讻诪讬诐 讝"诇 诇讗 注谞砖 讛讻转讜讘 讗讗"讻 讛讝讛讬专 讜诇驻讬讻讱 诇讗 谞注谞砖 注讜谞砖 诪谉 讛注讜谞砖讬诐 讗诇讗 讗讞专 讛转专讗讛 讜讛讞诇拽 讛砖谞讬 诇讗讜 讛谞讬转拽 诇转砖诇讜诪讬谉 讗讬谉 诇讜拽讬谉 注诇讬讜 讻讙讜谉 诪讛 砖谞讗诪专 诇讗 转讙谞讜讘 诇讗 转注砖讜拽 讗转 专注讱 讜诇讗 转讙讝讜诇 讜讻讬 转诪讻专讜 诪诪讻专 诇注诪讬转讱 讗讜 拽谞讛 诪讬讚 注诪讬转讱 诇讗 转讜谞讜 诇驻讬 砖诪讬 砖注讘专 注诇 讝讛 讛讜讗 讞讬讬讘 讘转砖诇讜诪讬 诪诪讜谉 讜讛讞诇拽 讛砖诇讬砖讬 诇讗讜 砖讗讬谉 讘讜 诪注砖讛 讻讙讜谉 诇讗 转诇讱 专讻讬诇 讘注诪讱 诇讗 转拽诇诇 讞专砖 讜诇讗 转讜谞讜 讗讬砖 讗转 注诪讬转讜 砖讛讬讗 讗讜谞讗转 讚讘专讬诐 讜讻讬讜爪讗 讘讛诐 讻诇 诇讗讜 砖讗讬谉 讘讜 诪注砖讛 讗讬谉 诇讜拽讬谉 注诇讬讜 讜讘转讜住驻转讗 讘专讻讜转 讻诇 诪爪讜转 诇讗 转注砖讛 砖讬砖 讘讜 诪注砖讛 诇讜拽讬谉 注诇讬讜 讗转 讛讗专讘注讬诐 讜砖讗专 讻诇 诇讗 转注砖讛 砖讘转讜专讛 讛专讬 讗诇讜 讘讗讝讛专讛 讛注讜讘专 注诇讬讜 讻注讜讘专 注诇 讙讝专转 讛诪诇讱 讛谞讛 谞转讘讗专 诇讱 诪讝讛 讛诪讗诪专 讛讛驻专砖 砖讬砖 讘讬谉 讗诪专诐 讘诪拽讜诪讜转 诇讜拽讛 讗讜 住讜驻讙 讗转 讛讗专讘注讬诐 讜讘讬谉 讗诪专诐 讘诪拽讜诪讜转 讛专讬 讗诇讜 讘讗讝讛专讛 讜讚注 讝讛 讜砖诪专讛讜 讜讛讞诇拽 讛专讘讬注讬 诇讗讜 砖谞转拽 诇注砖讛 讗讬谉 诇讜拽讬谉 注诇讬讜 讗诇讗 讗诐 诇讗 拽讬讬诐 讛注砖讛 砖讘讜 讻讙讜谉 诪讛 砖讗诪专讛 转讜专讛 诇讗 转拽讞 讛讗诐 注诇 讛讘谞讬诐 讛讜讗 诇讗讜 讜讗诐 注讘专 讜诇拽讞诐 讻讗讞讚 讗诪专 砖诇讞 转砖诇讞 讗转 讛讗诐 讜讝讛 诪爪讜转 注砖讛 讜讻砖讬砖诇讞 讛讗诐 讗讬谞讜 讞讬讬讘 诪诇拽讜转 讜诇驻讬讻讱 讗讬谞讜 讞讬讬讘 诪诇拽讜转 注诇 诇拽讬讞转诐 讻讗讞讚 诇驻讬 砖讬讜讻诇 诇砖诇讞 讛讗诐 讜讬拽讬讬诐 讛注砖讛 讜讗诐 讛讜讗 转驻住 讗讜转诐 注讚 砖诪转讛 讛讗诐 讗讜 砖砖讞讟讛 讝讜诇转讜 讜诇讗 讬讻讜诇 诇拽讬讬诐 讛诪爪讜转 注砖讛 讗讜转讛 砖注讛 讛讜讗 讞讬讬讘 诪诇拽讜转 讻诇 砖讻谉 讗诐 讛诪讬转 讛讜讗 讗转 讛讗诐 讗讜 砖讞讟讛 砖讘讟诇 讛注砖讛 砖讘讛 砖讛讜讗 讞讬讬讘 讘诇讗 住驻拽 诇讚注转 讛讻诇 讜讻诪讜 讻谉 讗诪专 诇讗 转讻诇讛 驻讗转 砖讚讱 讜讻专诪讱 诇讗 转注讜诇诇 讜驻专讟 讻专诪讱 诇讗 转诇拽讟 讗诐 注讘专 讜注砖讛 (讜讗诪专) 讗诪专 诇注谞讬 讜诇讙专 转注讝讜讘 讗讜转诐 讻诇讜诪专 讬注讝讜讘 讗讜转诐 讗讞专 砖诇拽讞诐 讜讻谉 讜砖讻讞转 注讜诪专 讘砖讚讛 诇讗 转砖讜讘 诇拽讞转讜 诇讙专 诇讬转讜诐 讜诇讗诇诪谞讛 讬讛讬讛 讜讻谉 诇讗 转讘讗 讗诇 讘讬转讜 诇注讘讜讟 注讘讜讟讜 讛砖讘 转砖讬讘 讗转 讛注讘讜讟 讻讘讗 讛砖诪砖 讛讚讬谉 讘讻诇 讗诇讛 讻讚讬谉 砖诇讜讞 讛拽谉 讜讛讞诇拽 讛讞诪砖讬 诇讗讜 讛讘讗 诪讻诇诇 注砖讛 讻讝讛 砖谞讗诪专 讘讻讛谉 讙讚讜诇 讜讛讜讗 讗砖讛 讘讘转讜诇讬讛 讬拽讞 诪诇诪讚 砖讗住讜专 诇讜 诇讬拽讞 讘注讜诇讛 讻讬 诇驻讬 砖谞讗诪专 讘讜 诇讗 讬拽讞 讗诐 注讘专 讜诇拽讞 讘注讜诇讛 讗讬谞讜 讞讬讬讘 诪诇拽讜转 讻诪讜 讗诐 诇拽讞 讗诇诪谞讛 讗讜 讙专讜砖讛 讗讜 讝讜谞讛 讗讜 讞诇诇讛 讜讻谉 讗诪专讜 讘诪爪专讬 讜讗讚讜诪讬 讘谞讬诐 讗砖专 讬讜诇讚讜 诇讛诐 讚讜专 砖诇讬砖讬 讬讘讗 诇讛诐 讛讜讚讬注诐 砖讚讜专 专讗砖讜谉 讜讚讜专 砖谞讬 诇讗 讬讘讗 讘拽讛诇 讗诐 注讘专 讗讬谞讜 讞讬讬讘 诪诇拽讜转 诇驻讬 砖诇讗 谞讗诪专 讘讜 诇讗讜 讘驻讬专讜砖 讻诪讜 砖谞讗诪专 诇讗 讬讘讗 诪诪讝专 诇讗 讬讘讗 注诪讜谞讬 讜诪讜讗讘讬 讜讛讞诇拽 讛砖砖讬 诇讗讜 砖讘讻诇诇讜转 讗讬谉 诇讜拽讬谉 注诇讬讜 讜讛讜讗 诇讗讜 砖诇讗 谞讗诪专 讘驻讬' 讗诇讗 砖讛讜讗 谞诇诪讚 诪讚讘专 讗讞专 讻诪讜 砖讗诪专讜 讞讻诪讬诐 讝"诇 讘诪拽讜诪讜转 诇讗讜 讘驻讬' 讗转诪专 讗诇讗 诪讻诇诇讗 讗转诪专 讜讛诪砖诇 讘讝讛 讜诇讞诐 讜拽诇讬 讜讻专诪诇 诇讗 转讗讻诇讜 讜讻砖讗讻诇 讛拽诇讬 讛讝讛 讗讬谉 诪诇拽讬谉 讗讜转讜 砖转讬 诪诇拽讬讜转 讗讞讚 诪砖讜诐 拽诇讬 诇讗 转讗讻诇讜 讜讛砖谞讬 诪砖讜诐 诇讞诐 诇讗 转讗讻诇讜 讗诇讗 诪诇拽讜转 讗讞讚 诪砖讜诐 拽诇讬 诇讗 转讗讻诇讜 讜讻谉 讗诐 讗讻诇 讻专诪诇 诪砖讜诐 讻专诪诇 讜讻诪讜 讻谉 讛谞讝讬专 讗诐 讗讻诇 讞专爪谉 讗讜 讝讙 讗讬谞讜 讞讬讬讘 砖转讬 诪诇拽讬讜转 讗讞讚 诪砖讜诐 讞专爪谉 砖讘讗 讘驻讬专讜砖 讜讛砖谞讬 诪砖讜诐 诪讻诇 讗砖专 讬爪讗 诪讙驻谉 讛讬讬谉 诪讞专爪谞讬诐 讜注讚 讝讙 诇讗 讬讗讻诇 诇驻讬 砖讝讛 讛讜讗 诇讗讜 砖讘讻诇诇讜转 讗讗"讻 讗诪专 讘驻讬专讜砖 诪讻诇 讗砖专 讬注砖讛 诪讙驻谉 讛讬讬谉 诇讗 讬讗讻诇 诪讞专爪谞讬诐 讜注讚 讝讙 诇讗 讬讗讻诇 讛讬讛 讞讬讬讘 注诇 讗讻讬诇转 讞专爪谉 砖转讬诐 讜讻诪讜 讻谉 注诇 讛讝讙 讜讻诪讜 讻谉 注诇 讗讻讬诇转 注谞讘讬诐 诇讞讬诐 讜讻谉 注诇 注谞讘讬诐 讬讘砖讬诐 注诇 讻诇 讗讞转 砖转讬 诪诇拽讬讜转 讗讘诇 诇驻讬 砖讗讬谉 诇讜拽讬谉 注诇 诇讗讜 砖讘讻诇诇讜转 讗讬谞讜 讞讬讬讘 注诇 讻诇 讗讞讚 诪讛谞讝讻专讬诐 讗诇讗 诇讗讜 讗讞讚 讜讻谉 讗诪专讜 讗诇 转讗讻诇讜 诪诪谞讜 谞讗 讜讘砖诇 诪讘讜砖诇 讘诪讬诐 讻讗诇讜 讗诪' 讗诇 转讗讻诇讜 诪诪谞讜 讗诇讗 爪诇讬 讜讻砖讗讻诇讜讛讜 谞讗 讗讬谞讜 讞讬讬讘 砖转讬诐 讗讞讚 诪砖讜诐 谞讗 讜讗讞讚 诪砖讜诐 诇讗 转讗讻诇讜 讗诇讗 爪诇讬 诇驻讬 砖讝讛 讛诇讗讜 讛砖谞讬 诪讻诇诇 诇讗讜 讛讜讗 讬讜爪讗 讜讛讜讗 诇讗讜 砖讘讻诇诇讜转 讜讗诪谞诐 讞讬讬讘 注诇 谞讗 讜注诇 诪讘讜砖诇 诪诇拽讜转 讗讞讚 讜讚注 讝讛 讛注谞讬谉 讜讛讘谉 讘讜 讛讬讟讘 诇驻讬 砖讛讜讗 讛拽砖讛 砖讘讻诇诐 讜诪讝讛 讛讞诇拽 讙诐 讻谉 砖讬讘讗 诇讗讜 讗讞讚 砖讬讻诇讜诇 砖谞讬诐 讜砖诇砖讛 讗讬住讜专讬谉 讻讙讜谉 讝讛 砖谞讗诪专 诇讗 转讗讻诇讜 注诇 讛讚诐 讻讬 讝讛 讛诇讗讜 讻诇诇 讚讘专讬诐 专讘讬诐 诇诪讚谞讜 诪诪谞讜 诇讗 转讗讻诇讜 诪讘讛诪讛 拽讜讚诐 砖转爪讗 谞驻砖讛 讜诇诪讚谞讜 诪诪谞讜 诇讗 转讗讻诇 讘砖专 讛讝讘讞 讜注讚讬讬谉 讛诐 讘诪讝专拽 讻诇讜诪专 拽讜讚诐 讝专讬拽转 讛讚诐 注诇 讛诪讝讘讞 讜诇诪讚谞讜 诪诪谞讜 讗讬谉 诪讘专讬谉 注诇 讛专讜讙讬 讘讬转 讚讬谉 讜诇诪讚谞讜 砖讘讬转 讚讬谉 讗讬谉 讗讜讻诇讬谉 讘讬讜诐 砖讛讜专讙讬诐 讗转 讛谞驻砖 讜诇砖讜谉 讛转诇诪讜讚 讘讗诇讜 讛讗讬住讜专讬谉 讻诇诐 讗讬谉 诇讜拽讬谉 注诇 讗讞讚 诪讛诐 讜讝讛讜 诇讗讜 砖讘讻诇诇讜转 专"诇 砖讻诇诇 讗讬住讜专讬谉 讛专讘讛 讜诇讗 谞转讘讗专 诪讛诐 讗讞讚 砖谞讜讻诇 诇讜诪专 诇讜拽讬谉 注诇 讗讜转讜 砖谞转讘讗专 诪诇拽讜转 讗讞讚 讻诪讜 砖注砖讬谞讜 诪砖诇 讘讞讚砖 讜驻住讞 讝讛 讬讜转专 诪讘讜讗专 讜拽诇 诇讛讘讬谉 诪谉 讛诪砖诇讬诐 砖讛拽讚诪谞讜 讜讛讞诇拽 讛砖讘讬注讬 讛讜讗 诇讗讜 讙专讬讚讗 讜讛讜讗 诇讗讜 砖讗讬谉 讘讜 讗讞转 诪讗诇讛 讛砖砖讛 住讘讜转 讛谞讝讻专讜转 砖诇讜拽讬谉 注诇讬讜 讻讙讜谉 砖注讟谞讝 讜讻诇讗讬诐 讜谞讘诇讛 讜讘砖专 讘讞诇讘 讜讻转讜讘转 拽注拽注 讜砖专讟 诇谞驻砖 讜讝讜诇转诐 讛专讘讛 讛谞讛 谞转讘讗专 诇讱 砖讗讜转谉 砖诪诇拽讬谉 讗讜转谉 诪诇拽讬讜转 讛诐 讛诪讞讜讬讬讘讬诐 诪讬转讛 讘讬讚讬 砖诪讬诐 讜诪讞讜讬讬讘讬 讻专转 注诇 砖注讘专 注诇 诪爪讜转 诇讗 转注砖讛 讜诪讞讜讬讬讘讬 诇讗讜 讻砖诇讗 讬讛讬讛 讘讗讜转讜 诇讗讜 讗讞转 诪谉 讛住讘讜转 砖讝讻专谞讜 诪诇讘讚 谞砖讘注 讜诪诪专 讜诪拽诇诇 讞讘专讜 讘砖诐 砖讛诐 诇讜拽讬谉 讜讗注"驻 砖讛讜讗 诇讗讜 砖讗讬谉 讘讜 诪注砖讛 讜讻谉 诇讗讜 砖谞转拽 诇注砖讛 砖诇讗 讬拽讬讬诐 讛注砖讛 砖讘讜 诇讜拽讛 讛谞讛 讻讬 讻诇 诪讬 砖讝讜讻专 讘讝讛 讛驻专拽 讗诪谞诐 讝讻专 诪讞讜讬讬讘讬 诪讬转讛 讗讜 讻专转 讗讜 诇讗讜 诪讬讜讞讚 讻诪讜 砖讬讞讚谞讜讛讜 讗讬谉 讻讜谞转讜 讘讝讛 讛驻专拽 诇讝讻讜专 讻诇 诪讬 砖讛讜讗 诪讞讜讬讬讘 诪诇拽讜转 讗讘诇 讛讜讗 讝讜讻专 拽爪转诐 诪讛诐 诪讬 砖讝讻专 讻诪讜 砖讘讗 讛诪砖诇 讜讛讚诪讬讜谉 讜诪讛诐 诪讬 砖讝讜讻专 讗讜转诐 诇讚讬谉 谞讜住祝 讘讗讜转讜 讛诇讗讜 砖讗讬谞讜 诪讘讜讗专 讘驻砖讟 讛诪拽专讗 讗讜 诇诪讞诇拽转 砖谞转谉 讘讜 讜讘注拽专讬诐 砖讛拽讚诪谞讜 诇讱 转讚注 讻讬 讻诇 诪讞讜讬讬讘讬 诪诇拽讜转 讘讬谉 砖谞讝讻专 讘讻讗谉 讗讜 诇讗 谞讝讻专 讜注讚讬诐 讝讜诪诪讬谉 讞砖讘 诇讛诐 讚讘专讬讛诐 诪注砖讛 诇驻讬 砖讛诐 谞爪专讻讬诐 诇讛讙讬讚 注讚讜转诐 讘讘讬转 讚讬谉 讛讟诪讗 砖讗讻诇 讗转 讛拽讚砖 讜讛讘讗 诇诪拽讚砖 讟诪讗 讛讗讜讻诇 讞诇讘 讜讚诐 讜谞讜转专 讜驻讙讜诇 讜谞讜转专 讜讛砖讜讞讟 讜诪注诇讛 讘讞讜抓 讜讛讗讜讻诇 讞诪抓 讘驻住讞 讜讛讗讜讻诇 讜讛注讜砖讛 诪诇讗讻讛 讘讬讜诐 讛讻驻讜专讬诐 讜讛诪驻讟诐 讗转 讛砖诪谉 讜讛诪驻讟诐 讗转 讛拽讟讜专转 讜讛住讱 砖诪谉 讛诪砖讞讛 讜讛讗讜讻诇 谞讘诇讜转 讜讟专驻讜转 砖拽爪讬诐 讜专诪砖讬诐 讗讻诇 讟讘诇 讜诪注砖专 专讗砖讜谉 砖诇讗 谞讟诇讛 转专讜诪转讜 讜诪注砖专 砖谞讬 讜讛拽讚砖 砖诇讗 谞驻讚讜 讜讻诪讛 讬讗讻诇 诪谉 讛讟讘诇 讜讬讛讗 讞讬讬讘 专' 砖诪注讜谉 讗讜诪专 讻诇 砖讛讜 讜讞讻诪讬诐 讗讜诪专讬诐 讻讝讬转 讗诪专 诇讛诐 专' 砖诪注讜谉 讗讬 讗转诐 诪讜讚讬诐 诇讬 讘讗讜讻诇 谞诪诇讛 讻诇 砖讛讜讗 砖讛讜讗 讞讬讬讘 讗诪专讜 诇讜 诪驻谞讬 砖讛讜讗 讻讘专讬讬转讛 讗诪专 诇讛诐 讗祝 讞讟讛 讗讞转 讻讘专讬转讛 讟讘诇 讜诪注砖专 专讗砖讜谉 砖诇讗 谞讟诇讛 转专讜诪转讜 讘诪讬转讛 讻诪讜 砖谞讗诪专 讘转专讜诪转 诪注砖专 讜诇讗 转诪讜转讜 讜讚讬谉 诪注砖专 专讗砖讜谉 砖诇讗 谞讟诇讛 转专讜诪转讜 讙诐 讻谉 讜讚讬谉 转专讜诪讛 砖诇讗 谞讟诇 诪诪谞讛 诪注砖专 讗讞讚 讜讛讜讗 讟讘诇 讻诪讜 砖谞讗诪专 讜谞讞砖讘 诇讻诐 转专讜诪转讻诐 讻讚讙谉 诪谉 讛讙专谉 讜讻诪诇讗讛 诪谉 讛讬拽讘 讜诪注砖专 砖谞讬 讜讛拽讚砖 砖诇讗 谞驻讚讜 讘讛诐 诇讗讜 讙专讬讚讗 讜讛讜讗 诪讛 砖谞讗诪专 诇讗 转讜讻诇 诇讗讻诇 讘砖注专讬讱 诪注砖专 讚讙谞讱 转讬专讜砖讱 讜讬爪讛专讱 讜讘讻讜专讜转 讘拽专讱 讜讙讜' 讜讚注 讻讬 讗讬谞讜 诪讞讜讬讬讘 诪诇拽讜转 注诇 诪注砖专 砖诇讗 谞驻讚讛 讗诇讗 讻砖讗讻诇讜 讗讞专讬 砖专讗讛 驻谞讬 讬专讜砖诇讬诐 砖谞讗诪专 诇驻谞讬 讬"讬 讗诇讛讬讱 转讗讻诇谞讜 砖谞讛 讘砖谞讛 诇讗 转讜讻诇 诇讗讻诇 讘砖注专讬讱 讜诇驻讬讻讱 讗讬谞讜 讞讬讬讘 诪讬 砖讬讗讻诇 诪注砖专 砖谞讬 讘讙讘讜诇讬谉 诪诇拽讜转 注讚 砖讬注诇讛 诇讬专讜砖诇讬诐 讜讬讻谞住 讘转讜讻讛 讻诪讜 砖讗诪专谞讜 诪讗讬诪转讬 讛诐 讞讬讬讘讬谉 诪砖讬专讗讛 驻谞讬 讛讘讬转 讜讗讬谉 讛诇讻讛 讻专' 砖诪注讜谉 讻讬 诇讗 谞讗诪专 讻讘专讬讬转讛 讗诇讗 讘专讬讬转 谞砖诪讛 讘诇讘讚 讛讗讜讻诇 讘讻讜专讬诐 注讚 砖诇讗 拽专讗 注诇讬讛诐 讜拽讚砖讬 拽讚砖讬诐 讞讜抓 诇拽诇注讬诐 拽专砖讬诐 拽诇讬诐 讜诪注砖专 砖谞讬 讞讜抓 诇讞讜诪讛 讜讛砖讜讘专 讗转 讛注爪诐 讘驻住讞 讛讟讛讜专 讛专讬 讝讛 诇讜拽讛 讗转 讛讗专讘注讬诐 讗讘诇 讛诪讜转讬专 讘讟讛讜专 讜讛砖讜讘专 讘讟诪讗 讗讬谞讜 诇讜拽讛 讗转 讛讗专讘注讬诐 讻砖讗讻诇 讘讻讜专讬诐 讗讞专 砖拽专讗 注诇讬讛诐 讗讬谞讜 讞讬讬讘 诪诇拽讜转 诇驻讬 砖讛诐 谞讻住讬 讻讛谉 讻诪讜 砖讘讬讗专谞讜 讘诪拽讜诪讜转 讗诇讜 讚讘专讬 专' 注拽讬讘讗 讜讞讻诪讬诐 讗讜诪专讬诐 讻讬讜谉 砖讛谞讬讞 讗讜转诐 讘注讝专讛 讗讬谞讜 讞讬讬讘 注诇 讗讻讬诇转诐 诪诇拽讜转 讜讗注"驻 砖诇讗 拽专讗 讜讚讬谉 讘讻讜专讬诐 讙诐 讻谉 讻讚讬谉 诪注砖专 砖谞讬 专"诇 砖讗讬谞讜 讞讬讬讘 注诇讬讛诐 讻砖讗讻诇诐 讘讞讜抓 讘讬谉 讻讛谉 讘讬谉 讝专 注讚 砖讬专讗讜 驻谞讬 讛讘讬转 讜讻砖讗讻诇 讘讻讜专讬诐 讗讞专 讬专讗讜 驻谞讬 讛讘讬转 拽讜讚诐 讛谞讞讛 讘注讝专讛 诇讜拽讛 讻诪讜 砖谞讗诪专 诇讗 转讜讻诇 诇讗讻讜诇 讘砖注专讬讱 诪注砖专 讚讙谞讱 转讬专讜砖讱 讜讬爪讛专讱 讜讙讜' 讜转专讜诪转 讬讚讱 讗诇讜 讘讻讜专讬诐 讜讻讘专 讘讬讗专谞讜 讘驻专拽 砖诇讬砖讬 诪转专讜诪讜转 砖讝讛 砖谞讗诪专 讜转专讜诪转 讬讚讬讱 讘讻讗谉 讛讜讗 谞讗诪专 注诇 讛讘讻讜专讬诐 注诇 讻诇 驻谞讬诐 诇驻讬 砖诇讗 讛谞讬讞 讘讝讛 讛驻住讜拽 讻诇讜诐 诪讻诇 讛讚讘专讬诐 砖讟注讜谞讬谉 讛讘讗讛 诪诪拽讜诐 诇诪拽讜诐 砖诇讗 讝讻专 讗讜转诐 讘驻讬专讜砖 讜诇讗 讝讻专 讛讘讻讜专讬诐 讜讛诐 讟注讜谞讬诐 讛讘讗转 诪拽讜诐 讜讗诪专 转专讜诪转 讬讚讬讱 讜讗讬谉 讛转专讜诪讛 讟注讜谞讛 讛讘讗转 诪拽讜诐 讗诐 讻谉 讗讬谞讜 专"诇 讗诇讗 讛讘讻讜专讬诐 讜讻砖讗讻诇 拽讚砖讬诐 讞讜抓 诇诪拽讜诪诐 讛诪爪讜讜讬诐 诇讗讻讬诇转谉 注讘专 注诇 诪讛 砖讻转讘 讘转讜专讛 诇讗 转讜讻诇 诇讗讻诇 讘砖注专讬讱 讜诪讛 砖讗诪专 讘讻讗谉 诪注砖专 砖谞讬 讞讜抓 诇讞讜诪讛 讜讗注"驻 砖诪谞讛 拽讜讚诐 诪注砖专 砖谞讬 讜讛拽讚砖 砖诇讗 谞驻讚讜 讗讬谉 讝讛 讻驻诇 讚讘专 讗讘诇 讛诪讗诪专 讛讝讛 讛讜讗 谞讗诪专 讻砖讬讛讬讛 诪注砖专 讟讛讜专 讜讗讻诇 讗讜转讜 讟讛讜专 讜讗讻诇讜 讞讜抓 诇讞讜诪讛 诪砖讬专讗讛 驻谞讬 讛讘讬转 讻诪讜 砖驻讬专砖谞讜讛讜 诇诪注诇讛 讜诪讛 砖讗诪专 讘讛诇讻讛 砖诇驻谞讬 讝讛 诪注砖专 砖谞讬 讜讛拽讚砖 砖诇讗 谞驻讚讜 专"诇 讻砖讬讛讬讛 诪注砖专 砖谞讟诪讗 讜讗讻诇讜 讜讛讜讗 讟诪讗 拽讜讚诐 砖谞驻讚讜 讜讗驻讬诇讜 讗讻诇讜 讘讬专讜砖诇讬诐 诇驻讬 砖讻砖谞讟诪讗 诪注砖专 砖谞讬 讘讬专讜砖诇讬诐 讗住讜专 诇讗讻诇讜 注讚 砖讬驻讚讛 讜讝讛讜 诪讛 砖讗诪专讜 诪谞讬谉 诇诪注砖专 砖谞讬 砖谞讟诪讗 砖驻讜讚讬谉 讗讜转讜 讘讬专讜砖诇讬诐 砖谞讗诪专 讻讬 诇讗 转讜讻诇 砖讗转讜 讜讗讬谉 砖讗转 讗诇讗 讗讻讬诇讛 砖谞讗诪专 讜讬砖讗 诪砖讗转 诪讗转 驻谞讬讜 讜讙讜' 讜讛讗讝讛专讛 注诇 讗讻讬诇转 诪注砖专 砖谞讬 讘讟讜诪讗讛 讛讜讗 诪诪讛 砖谞讗诪专 诇讗 讘注专转讬 诪诪谞讜 讘讟诪讗 讜诇诪讚谞讜 诪驻讬 讛拽讘诇讛 讘讬谉 砖讗谞讬 讟讛讜专 讜讛讜讗 讟诪讗 讘讬谉 砖讗谞讬 讟诪讗 讜讛讜讗 讟讛讜专 讜讗讬谞讜 讞讬讬讘 诪诇拽讜转 注诇 讗讻讬诇转 诪注砖专 砖谞讬 讘讟讜诪讗讛 注讚 砖讬讗讻诇谞讜 讘讬专讜砖诇讬诐 讚讗诪专 专讞诪谞讗 讘讘讻讜专 砖谞驻诇 讘讜 诪讜诐 讘砖注专讬讱 转讗讻诇谞讜 讛讟诪讗 讜讛讟讛讜专 讜讗诪专讜 讘讻讗谉 诇讗 转讜讻诇 诇讗讻讜诇 讘砖注专讬讱 讻诇讜诪专 讘讬专讜砖诇讬诐 诇讗 转讗讻诇 诪注砖专 讘讟讜诪讗讛 讘讬专讜砖诇讬诐 讻诪讜 砖转讗讻诇 讘讻讜专 讘讟讜诪讗讛 讘砖注专讬讱 讜讗诪专 专讞诪谞讗 诇讗 转讜转讬专讜 诪诪谞讜 注讚 讘拽专 讜讛讜讗 诇讗讜 砖讗讬谉 讘讜 诪注砖讛 讜讗诪专 讜注爪诐 诇讗 转砖讘专讜 讘讜 讗诪谞诐 讘讗 讝讛 讘驻住讞 讟讛讜专 讻诪讜 砖讘讬讗专谞讜 讘诪拽讜诪讜 讛谞讜讟诇 讗转 讛讗诐 注诇 讛讘谞讬诐 专' 讬讛讜讚讛 讗讜诪专 诇讜拽讛 讜讗讬谞讜 诪砖诇讞 讜讞讻诪讬诐 讗讜诪专讬诐 诪砖诇讞 讜讗讬谞讜 诇讜拽讛 讝讛 讛讻诇诇 讻诇 诪爪讜转 诇讗 转注砖讛 砖讬砖 讘讛 拽讜诐 注砖讛 讗讬谉 讞讬讬讘讬谉 注诇讬讛 专' 讬讛讜讚讛 住讘专 砖诇讗讜 砖谞转拽 诇注砖讛 诇讜拽讬谉 注诇讬讜 讜讗讬谞讛 讛诇讻讛 讗讘诇 讛注拽专 诪讛 砖讝讻专转讬 诇讱 砖讗讬谉 诇讜拽讬谉 注诇讬讜 讗诐 拽讬讬诐 注砖讛 砖讘讛 讛拽讜专讞 拽专讞讛 讘专讗砖讜 讜讛诪拽讬祝 驻讗转 专讗砖讜 讜讛诪砖讞讬转 驻讗转 讝拽谞讜 讜讛砖讜专讟 砖专讬讟讛 讗讞转 注诇 讛诪转 讞讬讬讘 讛砖讜专讟 砖专讬讟讛 讗讞转 注诇 讞诪砖讛 诪转讬诐 讗讜 讞诪砖 砖专讬讟讜转 注诇 诪转 讗讞讚 讞讬讬讘 注诇 讻诇 讗讞转 讜讗讞转 讜讞讬讬讘 注诇 讛专讗砖 砖转讬诐 讗讞转 诪讻讗谉 讜讗讞转 诪讻讗谉 讜注诇 讛讝拽谉 砖转讬诐 诪讻讗谉 讜砖转讬诐 诪讻讗谉 讜讗讞转 诪诇诪讟谉 专' 讗诇讬注讝专 讗讜诪专 讗诐 谞讟诇谉 讻诇谉 讻讗讞转 讗讬谞讜 讞讬讬讘 讗诇讗 讗讞转 讜讗讬谞讜 讞讬讬讘 注讚 砖讬讟诇谞讜 讘转注专 专' 讗诇讬注讝专 讗讜诪专 讗驻讬' 诇拽讟讜 讘诪诇拽讟 讜讘专讛讬讟谞讬 讞讬讬讘 诇讗 讬拽专讞讜 拽专讞讛 诇讞讬讬讘 注诇 讻诇 拽专讞讛 讜拽专讞讛 讜讻砖讬砖专讟谞讜 诪砖注专讜 注诇 诪转 讘诇讘讚 注讚 砖讬讙诇讛 诪注讜专 讘砖专讜 讻讙专讬住 诇讜拽讛 讜讗注"驻 砖诇讗 驻讬' 讘讻讛谞讬诐 拽专讞讛 讘诪转 诇诪讚谞讜讛讜 讘讙"砖 诪诪讛 砖谞讗诪专 讘讬砖专讗诇 讜诇讗 转砖讬诪讜 拽专讞讛 讘讬谉 注讬谞讬讻诐 诇诪转 讜谞讗诪专 讜砖专讟 诇谞驻砖 诇讞讬讬讘 注诇 讻诇 砖专讬讟讛 讜砖专讬讟讛 注诇 讻诇 谞驻砖 讜讗诪专讜 诇谞驻砖 诇讞讬讬讘 注诇 讻诇 砖专讟 讜砖专讟 讜注诇 讻诇 谞驻砖 讜谞驻砖 讜讗诪专讜 注诇 讛讝拽谉 讞诪砖讛 注诇 讛砖注专 砖讘诇讞讬 讛注诇讬讜谉 诪诇拽讜转 讜注诇 讛诇讞讬 讛转讞转讜谉 诪诇拽讜转 讗诇讜 砖转讬 诪诇拽讬讜转 诪爪讚 讬诪讬谉 讜讻诪讜 讻谉 砖谞讬诐 诪爪讚 砖诪讗诇 讜注诇 诪谉 砖谞转诇讛 诪谉 讛砖注专 诪谉 讛讝拽谉 讗讞讚 讜爪专讬讱 讗转讛 诇讬讚注 讻讬 讛诪讙诇讞 讘讬讚讜 讛讜讗 诪讞讜讬讬讘 诪诇拽讜转 注诇 讛驻讗讛 讜注诇 讛讝拽谉 讜讗讬谞讜 讞讬讬讘 讛诪转讙诇讞 讗诇讗 讗诐 注讝专 诇诪讙诇讞 讜讗讝 诇讜拽讬谉 砖谞讬讛诐 讜专讛讬讟谞讬 讻诇讬 讘专讝诇 诪砖专砖 讛砖注专 讜转讜诇砖 讗讜转讜 诪注拽专讜 讜诪诇拽讟 讻注讬谉 诪诇拽讞讬讬诐 讜讗讬谉 讛诇讻讛 讻专' 讬讛讜讚讛 讛讻讜转讘 讻转讘转 拽注拽注 [拽注拽注] 讜诇讗 讻转讘 讻转讘 讜诇讗 拽注拽注 讗讬谞讜 讞讬讬讘 注讚 砖讬讻转讜讘 讜讬拽注拽注 讘讬讚讜 讜讘讻讜讞诇 讜讘讻诇 讚讘专 砖讛讜讗 专讜砖诐 专' 砖诪注讜谉 讘谉 讬讛讜讚讛 讗讜诪专 诪砖讜诐 专' 砖诪注讜谉 讗讬谞讜 讞讬讬讘 注讚 砖讬讻转讜讘 讗转 讛砖诐 砖谞讗诪专 讜讻转讜讘转 拽注拽注 诇讗 转转谞讜 讘讻诐 讗谞讬 讬"讬 专' 砖诪注讜谉 讗讜诪专 讗讬谞讜 讞讬讬讘 注讚 砖讬讻转讜讘 砖诐 注"讝 注诇 讘砖专讜 讻讗诇讜 讗讜诪专 诇讗 转砖转祝 注诪讜 讘砖讜诐 讚讘专 讜诇讗 转拽专讘 注爪诪讱 诇讝讜诇转讜 讜讝讜 讛讬讗 讻讜讜谞转讜 讜讗讬谉 讛诇讻讛 讻专' 砖诪注讜谉 谞讝讬专 砖讛讬讛 砖讜转讛 讬讬谉 讻诇 讛讬讜诐 讗讬谞讜 讞讬讬讘 讗诇讗 讗讞转 讗诪专讜 诇讜 讗诇 转砖转讛 讗诇 转砖转讛 讜讛讜讗 砖讜转讛 讞讬讬讘 注诇 讻诇 讗讞转 讜讗讞转 讛讬讛 诪讟诪讗 诇诪转讬诐 讻诇 讛讬讜诐 讗讬谞讜 讞讬讬讘 讗诇讗 讗讞转 讗诪专讜 诇讜 讗诇 转讬讟诪讗 讗诇 转讬讟诪讗 讜讛讜讗 诪讬讟诪讗 讞讬讬讘 注诇 讻诇 讗讞转 讜讗讞转 讛讬讛 诪讙诇讛 讻诇 讛讬讜诐 讗讬谞讜 讞讬讬讘 讗诇讗 讗讞转 讗诪专讜 诇讜 讗诇 转讙诇讞 讗诇 转讙诇讞 讜讛讜讗 诪讙诇讞 讞讬讬讘 注诇 讻诇 讗讞转 讜讗讞转 讛讬讛 诇讘讜砖 讻诇讗讬诐 讻诇 讛讬讜诐 讗讬谞讜 讞讬讬讘 讗诇讗 讗讞转 讗诪专讜 诇讜 讗诇 转诇讘砖 讗诇 转诇讘砖 讜讛讜讗 驻讜砖讟 讜诇讜讘砖 讞讬讬讘 注诇 讻诇 讗讞转 讜讗讞转 讜讻砖讛转专讜 讘讜 讙诐 讻谉 讜讗诪专讜 诇讜 讝讛 砖讗转讛 砖讜转讛 砖注讜专讜 讻讱 讜讻讱 讜注诇 讻诇 砖讬注讜专 讻讱 诪诪谞讜 讗转讛 讞讬讬讘 诪诇拽讜转 诇讜拽讛 讻驻讬 讛砖讬注讜专讬谉 讜讻讱 驻讬' 讘讬专讜砖诇诪讬 讛讬讛 诪讙诇讞 讜讻讜' 注诇 讻诇 砖注专讛 讗讞转 讬转讞讬讬讘 讛谞讝讬专 诪诇拽讜转 讻砖拽爪抓 讗讜转讛 讘讛转专讗讛 讻诪讜 砖谞转讘讗专 讘诪拽讜诪讜 讛讬讛 诇讜讘砖 讻诇讗讬诐 讗诪专讜 驻讜砖讟 讜诇讜讘砖 讗讬谞讜 讻砖讬住讬专 讗讜转讜 诪讻诇 讜讻诇 讗诇讗 讻讬讜谉 砖驻砖讟 专讗砖讜 讜讛讞讝讬专讜 讜讻诪讜 讻谉 讻砖注诪讚 注诇讬讜 讻讚讬 诇驻砖讜讟 讜诇诇讘讜砖 讞讬讬讘 注诇 讻诇 讛转专讗讛 讜讗注"驻 砖诇讗 谞转驻砖讟 讬砖 讞讜专砖 转诇诐 讗讞专 讜讞讬讬讘 注诇讬讜 砖诪谞讛 诇讗讜讬谉 讛讞讜专砖 讘砖讜专 讜讘讞诪讜专 讜讛诐 诪讜拽讚砖讬谉 讜讻诇讗讬诐 讘讻专诐 讜砖讘讬注讬转 讜讬讜诐 讟讜讘 讜讻讛谉 讜谞讝讬专 讗讘讜转 讛讟讜诪讗讛 讞谞谞讬讛 讘谉 讻讬谞讗讬 讗讜诪专 讗祝 讛诇讜讘砖 讘讻诇讗讬诐 讗诪专讜 诇讜 讗讬谞讜 讛砖诐 讗诪专讜 诇讜 讗祝 诇讗 讛谞讝讬专 讛讜讗 讛砖诐 讬讛讬讛 讞诪讜专 讛拽讚砖 讻砖讛拽讚讬砖讜 诇讘讚拽 讛讘讬转 讜讻讘专 讬讚注转 诇砖讜谉 讛诪拽专讗 诇讗 转注讘讜讚 讘讘讻讜专 砖讜专讱 诇诪讚谞讜 注诇 讻诇 讛拽讚砖讬诐 砖讛诐 讗住讜专讬诐 讘注讘讜讚讛 讜诇驻讬讻讱 讛讜讗 讞讬讬讘 诪砖讜诐 注讘讜讚讛 讘诪讜拽讚砖讬诐 讜注诇 讛砖讜专 讜注诇 讛讞诪讜专 讗讞转 诪砖讜诐 讞讜专砖 讘讻诇讗讬 讘讛诪讛 讜诪诇拽讜转 讗讞转 诪砖讜诐 注讜讘讚 讘诪讜拽讚砖讬谉 讜讗诪专 讻诇讗讬诐 讘讻专诐 讬讛讗 讞讬讬讘 砖转讬诐 诪砖讜诐 讝讜专注 讻诇讗讬诐 讜诪砖讜诐 讻诇讗讬 讛讻专诐 讻诪讜 砖谞转讘讗专 讘住驻专讬 讜砖讗专 讛诇讗讜讬谉 诪讘讜讗专讬诐 讗讬谉 讘讻诇 讗诇讛 讗讬住讜专 讞诇 注诇 讗讬住讜专 讗讘诇 讛诐 讗讬住讜专讬诐 讛专讘讛 谞讻驻诇讜 讘讝诪谉 讗讞讚 讜诇驻讬讻讱 讗讬谞讜 诪谉 讛谞诪谞注 砖讬爪讟专驻讜 讗诇 讗诇讜 讛诇讗讜讬谉 讝讜诇转诐 讛专讘讛 讘讗讜转讜 讛讝诪谉 讘注爪诪讜 讜诪注拽专谞讜 讛诪讞驻讛 讘讻诇讗讬诐 讞讬讬讘 讜诇驻讬讻讱 讻砖讛讞讝讬专 讛注驻专 讘专讙诇讜 注诇 讛讚讘专 砖讝专注 讻砖讛讜讗 诪讛诇讱 讞讬讬讘 诪砖讜诐 诇讗 转讝专注 讻专诪讱 讻诇讗讬诐:



讗诪专 讛诪讗讬专讬 讛诪砖谞讛 讛专讗砖讜谞讛 诪诪谞讜 讗诪谞诐 转讞诇 讘讘讬讗讜专 讛讞诇拽 讛专讗砖讜谉 讜讛讜讗 砖讗诪专 讗诇讜 讛谉 讛诇讜拽讬谉 讜讻讜' 讜专讗讜讬 砖转讚注 砖诇讗 谞砖谞讜 讘诪砖谞讬讜转 讗诇讜 砖讘驻专拽 讝讛 诪谞讬谉 讛诇讜拽讬诐 讻诇讜 砖讛诇讜拽讬诐 诪讗转讬诐 讜砖讘注讛 讛诐 讻诪讜 砖讬转讘讗专 讜诇讗 谞诪谞讜 讘讻讗谉 讗驻讬诇讜 讛专讘讬注 讜讝讛 砖砖谞讛 讗诇讜 砖讛讜讗 谞讗诪专 讘转诇诪讜讚 注诇 诪谞讬谉 诪讚讜讬拽 讘诇讗 砖讬注讜专 讜讻诪讜 砖讛拽砖讜 讘诪住讻转 拽讚讜砖讬谉 注诇 诪讛 砖讗诪专 转谞讗 讜砖讬讬专 讜讛讗 讗诇讜 拽转谞讬 谞专讗讛 诇讬 砖讘讬讗讜专讜 注诇 讛诪讬谞讬诐 讜诇讗 注诇 讛讗讬砖讬诐 专"诇 讛驻专讟讬诐 讜驻讬' 讛注谞讬谉 砖讛诪诇拽讜转 讘讗讛 注诇 砖诇砖讛 诪讬谞讬诐:



讛专讗砖讜谉 注诇 讞讬讬讘讬 讻专转 专"诇 讛注讜讘专 注讘讬专讛 砖讬砖 讘讛 诇讗 转注砖讛 砖讬砖 讘讜 讻专转 讜诇讗 诪讬转转 讘讬转 讚讬谉 讻讙讜谉 讛讘讗 注诇 讗讞讜转讜 讜砖讗专 讞讬讬讘讬 讻专讬转讜转 讜讛转专讜 讘讜 诇诪诇拽讜转 讜诇讜拽讬谉 砖讘诪讬谉 讝讛 讛诐 讻"讗 讜讛砖谞讬 讛注讜讘专 注诇 诇讗 转注砖讛 砖讬砖 讘讜 诪讬转讛 讘讬讚讬 砖诪讬诐 讻讙讜谉 讛讗讜讻诇 讟讘诇 讗讜 讝专 砖讗讻诇 转专讜诪讛 讜讛转专讜 讘讜 诇诪诇拽讜转 讜讛讚讜诪讬诐 诇讝讛 讜讛诇讜拽讬诐 砖讘诪讬谉 讝讛 讛诐 讬"讞 注诇 讛讚专讱 砖诪谞讗讜诐 讙讚讜诇讬 讛诪讞讘专讬诐 讗注"驻 砖讗谞讞谞讜 讻诇诇谞讜诐 讘讬"讘 讘诪住讻转 住谞讛讚专讬谉 讜讛砖诇讬砖讬 讻诇 讛注讜讘专 注讘讬专讛 砖讗讬谉 讘讛 讗诇讗 诇讗 转注砖讛 诇讘讚 诇讗 讻专转 讜诇讗 诪讬转讛 讜砖讬砖 讘讜 诪注砖讛 讻讙讜谉 讗诇诪谞讛 诇讻讛谉 讙讚讜诇 讜拽讜专讞 拽专讞讛 讜砖讗专 讛诇讗讜讬谉 讜讛诇讜拽讬诐 砖讘诪讬谉 讝讛 讛诐 拽住"讞 讗讘诇 诇讗讜 砖讗讬谉 讘讜 诪注砖讛 讗讬谉 诇讜拽讬谉 注诇讬讜 讞讜抓 诪砖诇砖讛 讜讛诐 谞砖讘注 讜诪诪专 讜诪拽诇诇 讗转 讞讘专讜 讜讛诐 讘讻诇诇 讛拽住"讞 讜讻谉 讻诇 诇讗讜 讛谞讬转谉 诇讗讝讛专转 诪讬转转 讘讬转 讚讬谉 讗讬谉 诇讜拽讬谉 注诇讬讜 砖讛专讬 专砖注讛 讗讞转 讗转讛 诪讞讬讬讘讜 讜讗讬 讗转讛 诪讞讬讬讘讜 砖转讬 专砖注讜讬讜转 讜诪讬转转 讘讬转 讚讬谉 讗讬谉 讛谞讚讜谉 专砖讗讬 诇讛驻拽讬注 注爪诪讜 诪诪谞讛 讗祝 讘转砖讜讘讛 讗讘诇 讞讬讬讘讬 讻专转 讜讞讬讬讘讬 诪讬转讛 讘讬讚讬 砖诪讬诐 讗讬谉 讻讗谉 专砖注讜讬讜转 砖讛专讬 专砖讗讬 讛讜讗 诇讛驻拽讬注 注爪诪讜 诪讛谉 注诇 讬讚讬 转砖讜讘讛 讜讗注"讙 讚讛砖转讗 诪讬讛讗 诇讗 注讘讚 转砖讜讘讛 讜讛专讬 讗转讛 诪诇拽讛讜 讘注讜讚 砖注讜谞砖 讜讻专转 注诇讬讜 诪"诪 转讬专爪讜 讘讙诪' 诇讚注转 专讘 砖诪讜讗诇 砖讝讜 砖讚专砖讜 讘砖注转讜 讘砖注讛 讗讞转 讗转讛 诪讞讬讬讘讜 讘砖注讛 讛诪住讜专讛 诇讘讬转 讚讬谉 谞讗诪专讛 讗诇讗 砖讗讞专 讻谉 讛注诇讜 砖讗注"驻 砖诇讗 讬注砖讛 转砖讜讘讛 诪"诪 讗讬谉 讛讻专转 砖诇讜 诪讘讜专专 砖讛专讬 讙诇讜讬 讛讜讗 讘转砖讜讘转讜 讜讻谉 讻诇 诇讗讜 砖谞讬转拽 诇注砖讛 讜讗驻砖专 诇拽讬讬诐 注砖讛 砖讘讛 讗讜 砖谞讬转谉 诇转砖诇讜诪讬谉 讗讜 诇讗讜 砖讘讻诇诇讜转 讘讻诇 讗诇讜 讗讬谉 诇讜拽讬谉 注诇讬讛诐 讗驻讬诇讜 讛转专讜 讘讜 诇诪诇拽讜转 讻诪讜 砖讬转讘讗专 讻诇 讗讞讚 诪讛诐 讘诪拽讜诪讜 讛专讗讜讬 诇讜:



讜讘讗 诇讜诪专 讘诪砖谞讛 讝讜 砖注诇 讗诇讜 诪讬谞讬谉 诇讜拽讬谉 讜砖谞讛 诪讞讜讬讬讘讬 讻专讬转讜转 讻诇诐 讜讘砖讗专 诪诇拽讜讬讜转 砖谞讛 诪讛诐 讜砖讬讬专 诪讛诐 讛专讘讛 砖诇讗 讻讬讜谉 诇讛讝讻讬专 讗诇讗 讛诪讬谞讬诐 讜讛讝讻专转 讛驻专讟讬诐 诇讗 讛讬转讛 讗诇讗 诇讛讜专讗转 拽爪转 讞讬讚讜砖 讞讬讬讘讬 讻专讬转讜转 诇讛讜讚讬注 砖讬砖 诪诇拽讜转 讘讞讬讬讘讬 讻专讬转讜转 讗诇诪谞讛 讜讙专讜砖讛 诇讛讜讚讬注 讞讬讜讘 砖转讬 砖诪讜转 砖讘讛诐 诇讛讚讬讗 讜讻谉 专讜讘诐 讛讜讝讻专讜 驻专讟讬讛诐 诇讗讬讝讜 住讘讛 讗讜 诇讗讬讝讜 讚诪讬讜谉 砖讘讬谉 讛谞讝讻专 讘诇讗 住讘讛 讜讘讬谉 讗讜转讜 讛谞讝讻专 讘住讘讛 讜讛讜讗 诪转讞讬诇 注讻砖讬讜 讘讞讬讬讘讬 讻专讬转讜转 砖讗讬谉 讘讛诐 诪讬转转 讘讬转 讚讬谉 讜讛讝讻讬专 转讞诇讛 讻专讬转讜转 砖讘注专讬讜转 讜讛诐 砖讘注讛 讗. 讛讘讗 注诇 讗讞讜转讜 讘. 讛讘讗 注诇 讗讞讜转 讗讘讬讜 讙. 讛讘讗 注诇 讗讞讜转 讗诪讜 讚. 讛讘讗 注诇 讗讞讜转 讗砖转讜 讛. 讛讘讗 注诇 讗砖讛 讗讞讬讜 讜. 讗砖转 讗讞讬 讗讘讬讜 讝. 讛讘讗 注诇 讛谞讚讛 讜讗讞"讻 讛驻住讬拽 注谞讬谉 讞讬讬讘讬 讻专讬转讜转 讜诪转讞讬诇 讘讞讬讬讘讬 诇讗讜讬谉 砖诪转讜讱 砖讛转讞讬诇 讘注专讬讜转 诪砖诇讬诐 讛注谞讬谉 讘注专讬讜转 讜讛讝讻讬专 讗诇诪谞讛 诇讻讛谉 讙讚讜诇 讙专讜砖讛 讜讞诇讜爪讛 诇讻讛谉 讛讚讬讜讟 讜讞诇讜爪讛 诇讗讜 讚讜拽讗 砖讛专讬 讗讬谞讛 讗诇讗 诪讚讘专讬 住讜驻专讬诐 诪诪讝专转 讗讜 谞转讬谞讛 诇讬砖专讗诇 讗讜 讘转 讬砖专讗诇 诇诪诪讝专 讗讜 诇谞转讬谉 砖讛诪诪讝专讜转 诇讜拽讬谉 注诇讬讜 诪砖讜诐 诇讗 讬讘讗 诪诪讝专 讜讛谞转讬谞讜转 诪砖讜诐 诇讗 转转讞转谉 讘诐 砖讛谞转讬谞讬诐 讛诐 讛讙讘注讜谞讬诐 讜讚讬谞诐 讻讙讜讬诐 讗诇讗 砖谞讟诪注讜 讘讬砖专讗诇 诇讞讜讟讘讬 注爪讬诐 讜砖讜讗讘讬 诪讬诐:



讜讞讬讚砖 讚讘专讬诐 讘注谞讬谉 讝讛 讘讗诇诪谞讛 砖讛讬讗 讘注爪诪讛 讙专讜砖讛 诪爪讚 讗讞讚 砖讻讛谉 讙讚讜诇 诇讜拽讛 注诇讬讛 诪砖讜诐 砖谞讬 砖诪讜转 砖讛专讬 砖转讬 讗讝讛专讜转 讛谉 讗讘诇 讙专讜砖讛 砖讛讬讗 讞诇讜爪讛 诪爪讚 讗讞专 讗讬谞讜 诇讜拽讛 讗诇讗 诪砖讜诐 砖诐 讗讞讚 讜讛讬讗 讛讙专讜砖讛 砖讛讞诇讜爪讛 讗讬谉 讘讛 诪诇拽讜转 砖讛专讬 讗讬谞讛 讗诇讗 诪讚讘专讬 住讜驻专讬诐 讻诪讜 砖讻转讘谞讜:



讜讗讞"讻 讞讝专 讘诪诇拽讜转 砖讘讞讬讬讘讬 讻专讬转讜转 诇讛砖诇讬诐 诪谞讬谉 讛讻"讗 砖讻讘专 讛讝讻讬专 诪讛谉 砖讘注讛 讞. 讟诪讗 砖讗讻诇 讘砖专 拽讚砖 砖讛讜讗 讘讻专转 讻讚讻转讬讘 讜讟诪讗转讜 注诇讬讜 讜谞讻专转讛 讜讗讝讛专转讜 诪驻讜专砖转 讘讙诪' 诪讙讝专讛 砖讜讛 讟. 讛谞讻谞住 诇诪拽讚砖 讘讟讜诪讗讛 专"诇 讘讻诇 讛注讝专讛 讜讻讚讻转讬讘 讗转 诪拽讚砖 讬讬' 讟诪讗 讜谞讻专转讛 讜讗讝讛专转讜 诪讜诇讗 讬讟诪讗讜 讗转 诪讞谞讬讛诐 讬. 讛讗讜讻诇 讞诇讘 讬讗. 讛讗讜讻诇 讚诐 讬讘. 讛讗讜讻诇 谞讜转专 专"诇 讘砖专 拽讜讚砖 砖谞讜转专 讗讞专 讝诪谉 讗讻讬诇转讜 砖谞讗诪专 讜讗讜讻诇讬讜 注讜谞讜 讬砖讗 讗转 拽讚砖 讬讬' 讞诇诇 讜谞讻专转讛 讜讗讝讛专转讜 诪诇讗 讬讗讻诇 讻讬 拽讚砖 讛诐 讛讗诪讜专 讘诪诇讜讗讬诐 诇讛讝讛讬专 注诇 讻诇 砖驻住讜诇讜 讘拽讚砖 砖讛讜讗 讘诇讗 讬讗讻诇 讬讙. 讛讗讜讻诇 驻讙讜诇 专"诇 讚讜拽讗 砖谞转驻讙诇 讘诪讞砖讘转 讝诪谉 讻诇讜诪专 砖讞砖讘 讘讜 讘砖注转 砖讞讬讟讛 诇讗讻诇讜 讞讜抓 诇讝诪谞讜 砖谞讗诪专 讜讛谞驻砖 讛讗讜讻诇转 诪诪谞讜 注讜谞讛 转砖讗 讜讻讜' 讜讗讝讛专讛 砖诇讜 讬"诪 砖讛讬讗 讘讗讝讛专转 讛谞讜转专 讜讛讜讗 转诪讛 砖讗诐 讻谉 诇讗讜 砖讘讻诇诇讜转 讛讜讗 讗诇讗 砖诇讜拽讛 诪讙讝讬专讛 砖讜讛 讚注讜谉 注讜谉 诪谞讜转专 讜讬砖 砖讜讗诇讬谉 讘讟诪讗 砖讗讻诇 拽讚砖 谞诪讬 诇讬讙诪专 讞诇讜诇 讞诇讜诇 诪谞讜转专 讜讛讬讗讱 砖讗诇讜 讘讛 诪谞诇谉 转讬专爪讜 砖诇讗 讬讞诇诇讜 讛讗诪讜专 讘讟诪讗 砖讗讻诇 拽讚砖 诇讗讜 砖讘讻诇诇讜转 讛讜讗 讜诪诪讛 砖讗诪专讜 讘讝讘讞讬诐 驻专拽 讘讬转 诪谞讬谉 砖讗祝 讘驻住讜诇讬 讝诪谉 讛讻转讜讘 诪讚讘专 转诇诪讜讚 诇讜诪专 讜诇讗 讬讞诇诇讜 讘砖谞讬 讞诇讜诇讬谉 讛讻转讜讘 诪讚讘专 讞诇讜诇 谞讜转专 讜讞诇讜诇 讟讜诪讗讛 讗讘诇 诪讞砖讘转 讞讜抓 诇诪拽讜诪讜 讗讬谉 讘讜 讻专转 讗诇讗 砖诇讜拽讛 注诇讬讜 讻讚讬谉 讗讻讬诇转 驻住讜诇讬 讛诪讜拽讚砖讬谉 讗诇讗 砖讗讬谞讜 讘诪谞讬谉 讛讻"讗 砖讛专讬 讗讬谉 讘讜 讻专转 讜诇讗 诪谞讗讛 讘讻讗谉 讗诇讗 诇讚诪讬讜谉 讟诪讗 砖讗讻诇 讘砖专 拽讜讚砖 砖谞讟诪讗 讜讝讛 讗讬谞讜 讘诪谞讬谉 讛讻"讗 砖讗讬谉 讘讜 讻专转 讗诇讗 砖讛讜讗 讘砖讗专 讛诪诇拽讬讜转 讗诐 讗讻诇讜 诇讗讞专 讝专讬拽转 讛讚诐 讛讗 拽讜讚诐 讝专讬拽转 讛讚诐 讗讬谉 讘讜 讗诇讗 诪讻转 诪专讚讜转 讜诇讗讞专 讝专讬拽转 讛讚诐 诪讬讛讗 砖讛讜讗 诇讜拽讛 讗讝讛专转讜 诪讜讛讘砖专 讗砖专 讬讙注 讘讻诇 讟诪讗 诇讗 讬讗讻诇 讬讚. 讛砖讜讞讟 拽讚砖讬诐 讘讞讜抓 讜讗讝讛专转讜 诪驻讜专砖转 讘讝讘讞讬诐 驻专拽 砖讞讬讟讛 诪讙讝讬专讛 砖讜讛 讟讜. 讛诪注诇讛 拽讚砖讬诐 讘讞讜抓 讜讗讝讛专转讜 诪讛砖诪专 诇讱 驻谉 转注诇讛 讬讜. 讛讗讜讻诇 讞诪抓 讘驻住讞 讬讝. 讛讗讜讻诇 讘讬讜诐 讛讻驻讜专讬诐 讬讞. 讛注讜砖讛 诪诇讗讻讛 讘讬讜诐 讛讻驻讜专讬诐 讬讟. 讛诪驻讟诐 讗转 讛砖诪谉 专"诇 砖诪专拽讞 讜注讜砖讛 砖诪谉 讘讚讜讙诪转 讛专拽讜讞 砖谞讗诪专 讘转讜专讛 讘砖诪谉 讛诪砖讞讛 讜讛专讬 谞讗诪专 讜讘诪转讻讜谞转讜 诇讗 转注砖讜 讻诪讜讛讜 讜讻谉 讗讬砖 讬专拽讞 讜讻讜' 讻. 讛诪驻讟诐 讗转 讛拽讟讜专转 砖谞讗诪专 讜讘诪转讻讜谞转讛 诇讗 转注砖讜 讻诪讜讛讜 讜讬砖 讘讜 讻专转 讻讗. 讛住讱 讘砖诪谉 讛诪砖讞讛 砖谞讗诪专 讘讜 注诇 讘砖专 讗讚诐 诇讗 讬讬住讱 讜讬砖 讘讜 讻专转 讜讝讛讜 诪谞讬谉 讻"讗 讞讬讬讘讬 讻专转 砖讛诐 诇讜拽讬谉 讜注讻砖讬讜 讛讜讗 诪转讞讬诇 讘诪讬谉 讛砖谞讬 专"诇 讞讬讬讘讬 诪讬转讛 讘讬讚讬 砖诪讬诐 讜诇讗 讛讝讻讬专 诪讛诐 讗诇讗 讗讞讚 讜讗祝 讘讝讜 讛驻住讬拽 讛注谞讬谉 讘讗讜讻诇 谞讘诇讜转 讜讟专驻讜转 砖拽爪讬诐 讜专诪砖讬诐 诇讚诪讬讜谉 讗讻讬诇讛 讜讗讞专 讗诇讜 讛讜讗 诪讝讻讬专 讗转 讝讛 讜讛讜讗 讗讻诇 讟讘诇 专"诇 砖诇讗 讛讜专诪讛 诪诪谞讜 转专讜诪讛 讙讚讜诇讛 讜转专讜诪转 诪注砖专 讜讛讜讗 砖讛讝讻讬专 讗讞专讬讜 讜诪注砖专 专讗砖讜谉 砖诇讗 谞讟诇讛 转专讜诪转讜 讜讗讝讛专转讜 诪诇讗 讬讞诇诇讜 讗转 拽讚砖讬 讘谞讬 讬砖专讗诇 讗砖专 讬专讬诪讜 讘注转讬讚讬诐 诇转专讜诐 讛讻转讜讘 诪讚讘专 讜诇讗 讬讞诇诇讜 驻讬专讜砖讜 砖诇讗 讬讗讻诇讜讛讜 讻讞讜诇讬谉 注讚 砖诇讗 讛讜专诪讜 讛诪转谞讜转 讜讟讘诇 讝讛 讛讜讗 砖讞讬讬讘讬谉 注诇讬讜 诪讬转讛 讘讬讚讬 砖诪讬诐 砖谞讗诪专 讜讛砖讬讗讜 讗讜转诐 注讜谉 讗砖诪讛 讗讘诇 讻诇 砖谞讟诇讛 转专讜诪讛 讙讚讜诇讛 讜转专讜诪转 诪注砖专 讗注"驻 砖诇讗 讛驻专讬砖 诪诪谞讜 砖讗专 诪注砖专讜转 讗讬谉 讘讜 诪讬转讛 讘讬讚讬 砖诪讬诐 讗诇讗 砖诪"诪 诇讜拽讛 讗驻讬诇讜 诇讗 谞砖讗专 讘讜 讗诇讗 诪注砖专 注谞讬 讜讗讝讛专转讜 诪诇讗 转讜讻诇 诇讗讻讜诇 讘砖注专讬讱 诪注砖专 讚讙谞讱 讜讻讜' 讜讻谉 讛转讘讗专 讘讙诪' 讜讗祝 讗转讛 讬讻讜诇 诇驻专砖讛 讘讝讛 讗诇讗 砖讗谞讬 讟讜专讞 诇驻专砖讛 讻谉 讻讚讬 砖讬讜讝讻专讜 砖诇砖转 讛诪讬谞讬诐 讘诪砖谞讛 讝讜 注诇 讛讚专讱 砖讘讬讗专谞讜 讘转讞诇转 讛诪砖谞讛:



讜讻讘专 讘讬讗专谞讜 砖诪谞讬谉 讝讛 讬砖 讘讻诇诇讜 讬"讞 讜讛诐 讗. 讛讗讜讻诇 讟讘诇 注诇 讛讚专讱 砖驻专砖谞讜 讘. 讛讗讜讻诇 诪谉 讛注讬住讛 拽讜讚诐 砖讛讜专诪讛 讞诇转讛 讜诪讻讞 诪拽专讗讜转 砖讛讝讻专谞讜 砖讗祝 讝讛 讘讻诇诇 讟讘诇 讛讜讗 讜砖谞讬讛诐 诪爪讜转 诇讗 转注砖讛 讗讞转 讙. 讝专 砖讗讻诇 转专讜诪讛 讙讚讜诇讛 讘讬谉 砖讛讜讗 讟诪讗 讗讜 讟讛讜专 讘讬谉 砖讛讬讗 讟诪讗讛 讗讜 讟讛讜专讛 砖谞讗诪专 讜讻诇 讝专 诇讗 讬讗讻诇 拽讚砖 讜谞讗诪专 讜诪转讜 讘讜 讻讬 讬讞诇诇讜讛讜 讚. 讝专 砖讗讻诇 转专讜诪转 诪注砖专 讜诪讻讞 诪拽专讗讜转 砖讛讝讻专谞讜 砖讗祝 讛讬讗 转专讜诪讛 讜诇讗 谞诪谞讜 讘砖谞讬诐 讗诇讗 砖讝讜 谞拽专讗转 转专讜诪讛 讙讚讜诇讛 讜讝讜 转专讜诪转 诪注砖专 讛. 讝专 砖讗讻诇 讘讻讜专讬诐 诪砖谞讻谞住讜 诇讞讜诪转 讬专讜砖诇讬诐 讜诪讻讞 诪拽专讗讜转 砖讛讝讻专谞讜 砖讗祝 讛讘讻讜专讬诐 转专讜诪讛 讜. 讝专 砖讗讻诇 讞诇讛 砖讗祝 讛讬讗 谞拽专讗转 转专讜诪讛 讜讗诇讜 讛讗专讘注讛 专"诇 讝专 讘转专讜诪讛 讙讚讜诇讛 讜转专讜诪转 诪注砖专 讜讘讻讜专讬诐 讜讞诇讛 讗讬谞谉 讗诇讗 诪爪讜转 诇讗 转注砖讛 讗讞转 讝. 讻讛谉 讟诪讗 砖讗讻诇 转专讜诪讛 讟讛讜专讛 砖讻诇 讻讛谉 讟诪讗 讗住讜专 讘讻诇 转专讜诪讛 砖谞讗' 讗讬砖 讗讬砖 诪讝专注 讗讛专谉 讜讛讜讗 爪专讜注 讗讜 讝讘 讘拽讚砖讬诐 诇讗 讬讗讻诇 讜讚专砖讜 讘讜 讗讬 讝讛讜 拽讚砖 砖讗讜讻诇讬谉 讗讜转讜 讻诇 讝专注 讗讛专谉 专"诇 讘讬谉 讝讻专讬诐 讘讬谉 谞拽讘讜转 讛讜讬 讗讜诪专 讝讜 转专讜诪讛 讗诇讗 砖讘讟讛讜专讛 诇讜拽讛 讜讞讬讬讘 诪讬转讛 讘讬讚讬 砖诪讬诐 砖谞讗诪专 讜砖诪专讜 讗转 诪砖诪专转讬 讜诇讗 讬砖讗讜 注诇讬讜 讞讟讗 讜讟诪讗 讘讟诪讗讛 讗讬谉 讘讜 讗诇讗 诇讗讜 讙专讬讚讗 讜讟讛讜专 讘讟诪讗讛 讗讬谞讜 讗诇讗 讘诇讗讜 讛讘讗 诪讻诇诇 注砖讛 砖谞讗诪专 讜讗讞专 讬讗讻诇 诪谉 讛拽讚砖讬诐 讻诇讜诪专 讻砖讬讟讛专 讬讗讻诇 诪讚讘专 砖讛讜讗 讘拽讚讜砖转讜 讜讘讟讛专转讜 讗讘诇 诇讗 讚讘专 砖讛讜讗 讟诪讗 讞. 讻讛谉 砖谞讻谞住 诇讘讬转 拽讚砖讬 讛拽讚砖讬诐 讗驻讬诇讜 讻讛谉 讙讚讜诇 砖谞讻谞住 砖诐 砖诇讗 诇注讘讜讚讛 讻讙讜谉 砖谞讻谞住 砖诐 砖诇讗 讘讬讜诐 讛讻驻讜专讬诐 讗讜 讘讬讜诐 讛讻驻讜专讬诐 讬转专 注诇 讗专讘注讛 驻注诪讬诐 砖讛讜讗 爪专讬讱 诇讬讻谞住 诇砖诐 讻诪讜 砖讬转讘讗专 讘诪拽讜诪讜 砖谞讗诪专 讜讗诇 讬讘讗 讘讻诇 注转 讜讻讜' 讜谞讗诪专 讜诇讗 讬诪讜转讜 讗讘诇 讻讛谉 讛讚讬讜讟 讘拽讚砖 专"诇 讘注讝专转 讻讛谞讬诐 讗注"驻 砖讗讬谉 谞讻谞住讬谉 诇砖诐 讗诇讗 讘砖注转 爪专讻讬讛诐 诇住诪讬讻讛 讜诇砖讞讬讟讛 讜诇转谞讜驻讛 诇讜拽讛 讜讗讬谞讜 讞讬讬讘 诪讬转讛 讟. 讻讛谉 砖讬爪讗 诪谉 讛诪拽讚砖 讘砖注转 注讘讜讚讛 讜讛谞讬讞讜 注讘讜讚转诐 讜讬爪讗讜 砖谞讗诪专 讜诪驻转讞 讗讛诇 诪讜注讚 诇讗 转爪讗讜 讜诇讗 转诪讜转讜 讬. 诇讜讬 砖注讘讚 讘注讘讜讚转 讻讛谞讬诐 专"诇 讘注讘讜讚转 讛诪讝讘讞 砖谞讗诪专 讗讱 讗诇 讻诇讬 讛拽讜讚砖 讜讗诇 讛诪讝讘讞 诇讗 讬拽专讘讜 讜诇讗 讬诪讜转讜 讜驻讬' 讘讜 诇讗 讬拽专讘讜 诇注讘讜讚讛 讜讗祝 讛讻讛谉 诪讜讝讛专 砖诇讗 诇注讘讜讚 讘注讘讜讚转 讛诇讜讬讬诐 讗诇讗 砖讗讬谉 讘讜 诪讬转讛 讬讗. 讝专 砖砖讬诪砖 讘诪拽讚砖 砖谞讗诪专 讜讝专 诇讗 讬拽专讘 讜谞讗诪专 讜讻诇 讛讝专 讛拽专讘 讬讜诪转 专"诇 讘讬讚讬 砖诪讬诐 讜驻讬' 讘讜 讛拽专讘 诇注讘讜讚讛 讬讘. 诪讞讜住专 讘讙讚讬诐 砖砖诪砖 专"诇 讻讛谉 讙讚讜诇 讘驻讞讜转 诪砖诪谞讛 讜讛讚讬讜讟 讘驻讞讜转 诪讗专讘注讛 讜讛专讬 讛讜讗 诇讗讜 讗讞讚 注诐 讛讝专 讜诪转讜专转 讝专讜转 讗谞讜 讗讜诪专讬诐 讘讜 讻谉 砖谞讗诪专 讜讞讙专转 讗讜转诐 讜讻讜' 讜讛讬转讛 诇讛诐 讻讛谞转 注讜诇诐 讘讝诪谉 砖讘讙讚讬讛诐 注诇讬讛诐 讻讛谞转诐 注诇讬讛诐 讗讬谉 讘讙讚讬讛诐 注诇讬讛诐 讗讬谉 讻讛谞转诐 注诇讬讛诐 讜讘讻诇诇 讝讛 诪讬讜转专 讘讙讚讬诐 讙诐 讻谉 讬讙. 讻讛谉 讟诪讗 砖砖诪砖 讜讗讝讛专转讜 诪讜讬谞讝专讜 诪拽讚砖讬 讘谞讬 讬砖专讗诇 讜谞讗诪专 讜诪转讜 讘讜 讻讬 讬讞诇诇讜讛讜 讬讚. 砖转讜讬 砖砖诪砖 砖谞讗诪专 讬讬谉 讜砖讻专 讗诇 转砖转 讜讻讜' 讜诇讗 讬诪讜转讜 讜讗注"驻 砖讗祝 讛讻谞讬住讛 诪谉 讛诪讝讘讞 讜诇驻谞讬诐 讗住讜专讛 诇讜 讗讬谉 诪讬转讛 讗诇讗 讘注讘讜讚讛 讟讜. 讟讘讜诇 讬讜诐 砖砖诪砖 砖注讚讬讬谉 讟诪讗 讛讜讗 讛讜讗讬诇 讜诇讗 讛注专讬讘 砖诪砖讜 讜讗讝讛专转讜 诪讜诇讗 讬讞诇诇讜 讗转 砖诐 讗诇讛讬讛诐 驻讬' 讘讜 讗讝讛专讛 诇讟讘讜诇 讬讜诐 讜诪讬转转讜 讻砖讗专 讛讟诪讗讬诐 砖谞讗诪专 讜讘讗 讛砖诪砖 讜讟讛专 讻诇讜诪专 砖注讚讬讬谉 诇讗 讟讛专 讬讜. 诪讞住专 讻驻专讬诐 砖砖诪砖 讜讻讘专 讻转讘谞讜 讘住谞讛讚专讬谉 诪讛 砖讛讜拽砖讛 诇谞讜 注诇讬讜 注诇 讚讘专讬 讙讚讜诇讬 讛诪讞讘专讬诐 讬讝. 驻专讜注 专讗砖 砖砖诪砖 讬讞. 拽专讜注 讘讙讚讬诐 砖砖诪砖 讜讻讘专 讘讬讗专谞讜诐 讘住谞讛讚专讬谉:



讝讛讜 诪谞讬谉 诪讞讜讬讬讘讬 诪讬转讛 讘讬讚讬 砖诪讬诐 讛诇讜拽讬诐 讜讗诐 讗转讛 专讜爪讛 诇诪谞讜转 诪讬讜转专 讘讙讚讬诐 讜诪讞讜住专 讘讙讚讬诐 讘砖谞讬诐 讜讝专 砖讗讻诇 讟讘诇 砖诇讗 讛讜驻专砖讛 转专讜诪讛 讙讚讜诇讛 讜砖诇讗 讛讜驻专砖讛 转专讜诪转 诪注砖专 讘砖谞讬诐 讗转讛 专砖讗讬 讗诇讗 砖讙讚讜诇讬 讛诪讞讘专讬诐 诪谞讗讜诐 注诇 讛讚专讱 砖讻转讘谞讜:



讜砖讗诇 讘诪砖谞讛 讝讜 注诇 讛讟讘诇 讘砖讬注讜专 讻诪讛 讛讜讗 讞讬讬讘 专' 砖诪注讜谉 讗讜诪专 讘讻诇 砖讛讜讗 讜讞讻诪讬诐 讗讜诪专讬诐 砖讗讬谉 砖讬注讜专讜 诇诪诇拽讜转 讗诇讗 讘讻讝讬转 讗注"驻 砖讗讜住专 转注专讘转讜 讘诪砖讛讜 讻诪讜 砖讘讬讗专谞讜 讘诪住讻转 注"讝 讜讗诪专 诇讛诐 讗讬 讗转诐 诪讜讚讬诐 诇讬 讘讗讜讻诇 谞诪诇讛 砖讛讜讗 讞讬讬讘 诪转讜专转 砖专抓 砖诇讗 谞讗诪专 砖讬注讜专 讻讝讬转 讗诇讗 诇讗讜讻诇 讻讝讬转 诪讘专讬讛 讙讚讜诇讛 讗讜 砖爪讬专祝 诪注讟 诪讘专讬讛 讝讜 讜诪注讟 诪讘专讬讗讛 砖讛讜讗 诪讬谞讛 注讚 砖讬讗讻诇 讻讝讬转 讗讘诇 讻诇 砖讗讻诇 讘专讬讛 讘驻谞讬 注爪诪讛 讻诇讛 讗驻讬' 讘驻讞讜转讛 讻讞专讚诇 诇讜拽讛 讘讬谉 讞讬讛 讘讬谉 诪转讛 讜讛讬讛 专' 砖诪注讜谉 住讘讜专 砖讗祝 讛讞讟讛 讘专讬讛 讜讚注转 讞讻诪讬诐 砖讗讬谉 讚讬谉 讘专讬讗讛 讗诇讗 讘讚讘专 砖讬砖 诇讜 讞讬讜转 讜诇讗 讘讙专注讬谉 砖诇 讞讟讛 讗讜 讘砖讗专 讛讙专注讬谞讬诐 讜讛诇讻讛 讻讞讻诪讬诐 讻诪讜 砖讘讬讗专谞讜 讘讚讬谉 讘专讬讗讛 讘诪住讻转 讞讜诇讬谉:



讜讬砖 讙讜专住讬诐 讘讻讗谉 讗讬 讗转诐 诪讜讚讬诐 诇讬 讘讗讜讻诇 谞讘诇讛 讜讗转讛 诪驻专砖讛 讘注讜祝 讟讛讜专 砖讗讬谉 讘讜 讻讝讬转 砖讗讬谉 谞讘诇讛 讗诇讗 讘专讗讜讬 诇砖讞讬讟讛 讜诪"诪 讛注拽专 诇讙专讜住 讘讗讜讻诇 谞诪诇讛:



讜讗讞"讻 讞讜讝专 诇诪谞讬谉 砖讗专 讛诇讗讜讬谉 砖讻讘专 诪谞讛 诪讛诐 砖诇砖讛 注砖专 讗. 讗诇诪谞讛 诇讻讛谉 讙讚讜诇 讘. 讙专讜砖讛 诇讻诇 讻讛谉 讙. 诪诪讝专 诇讬砖专讗诇 [讚. 谞转讬谉 诇讬砖专讗诇] 讛. 讛讗讜讻诇 讘砖专 拽讜讚砖 砖谞讟诪讗 讜. 讛讗讜讻诇 谞讘诇讛 专"诇 砖谞转谞讘诇讛 讘砖讞讬讟讛 讝. 讛讗讜讻诇 讟专驻讛 讞. 砖拽爪讬诐 讜专诪砖讬诐 讜讛诐 讞诪砖讛 诇讗讜讬谉 讗讘诇 讗讞讚 诇讜拽讛 讘诇讗讜 讛专讗讜讬 诇讜 讜讘诇讗讜 住转诐 讛讗诪讜专 讘砖专抓 讻诪讜 砖讬转讘讗专 讘讙诪专讗 讜讞砖讘讜谉 驻专讟讬 诪讬谉 讛砖专抓 讛诐 讗. 砖专抓 讛注讜祝 讻讙讜谉 讝讘讜讘 讜讬转讜砖 讜爪专注讛 讜讚讘讜专讛 讘. 砖专抓 讛讗专抓 讻讙讜谉 砖诪谞讛 砖专爪讬诐 讜谞讞砖讬诐 讜注拽专讘讬诐 讜讞驻讜砖讬转 讜谞讚诇 讙. 专诪砖 讛讗讚诪讛 讜讛讜讗 砖讗讬谞讬 驻专讛 讜专讘讛 讻讙讜谉 转讜诇注讬诐 砖讘讗砖驻讜转 讚. 砖专抓 讛诪讬诐 讜讗注"驻 砖注拽专 讛谞讞转讜 讛讜讗 讻讙讜谉 注诇讜拽讜转 砖讘诪讬诐 讜讻诇 砖讬砖 砖诐 砖诇讗 讘爪讜专转 讚讙 诪"诪 讗祝 讻诇 讛讚讙讬诐 讛讟诪讗讬诐 讘讻诇诇 砖讛专讬 讘讻诇诐 谞讗诪专 砖拽抓 讬讛讬讜 诇讻诐 讜讗祝 诇讗讜讬谉 砖讘砖专抓 讛诪讬诐 讗讬谞诐 讗诇讗 讗讜转诐 砖讘讚讙讬诐 讟诪讗讬诐 讜诪"诪 讙讚讜诇讬 讛诪讞讘专讬诐 讬砖 诇讛诐 讘讝讜 砖讬讟讛 讗讞专转 讻诪讜 砖讬转讘讗专 讘讙诪专讗 讛. 转讜诇注讬诐 砖诇 驻讬专讜转 砖驻专砖讜 讜讬爪讗讜 讬讘. 讬讙. 讛拽讚砖 砖诇讗 谞驻讚讛 专"诇 砖谞讛谞讛 诪谉 讛讛拽讚砖 讘诪讝讬讚 讜谞诪爪讗 注讚 讻讗谉 讘诪谞讬谉 讝讛 讬"讙 讜讞讜讝专 注讻砖讜 诇诪谞讬谞讜 讬讚. 讛讗讜讻诇 讘讻讜专讬诐 注讚 砖诇讗 拽专讗 注诇讬讛谉 专"诇 讻讛谉 砖讗讻诇谉 注讚 砖诇讗 拽专讗 讬砖专讗诇 驻专砖讛 砖诇 讗专诪讬 讗讜讘讚 讗讘讬 讜讻讜' 讜讝讜 讗讬谞讛 讛诇讻讛 砖讗讬谉 讛拽专讬讗讛 诪注讻讘转 讗讻讬诇转谉 讗讘诇 讗诐 讗讻诇谉 拽讜讚诐 讛谞讞讛 讘注讝专讛 诇讜拽讛 砖讛讛谞讞讛 诪注讻讘转 讻诪讜 砖讬转讘讗专 讘讙诪专讗 讟讜. 拽讚砖讬 拽讚砖讬诐 讞讜抓 诇拽诇注讬诐 驻讬' 讻讛谉 砖讗讻诇 讘砖专 拽讚砖讬诐 讞讜抓 诇注讝专讛 讘砖注转 讛诪拽讚砖 讗讜 讞讜抓 诇拽诇注讬诐 讘砖注转 诪砖讻谉 讬讜. 拽讚砖讬诐 拽诇讬诐 讞讜抓 诇讞讜诪讛 专"诇 讞讜抓 诇讬专讜砖诇讬诐 砖讛专讬 谞讗讻诇讬谉 讛诐 讘讻诇 讛注讬专 讬讝. 诪注砖专 砖谞讬 砖诇讗 谞驻讚讛 讞讜抓 诇讬专讜砖诇讬诐 专"诇 诪砖谞讻谞住 诇讬专讜砖诇讬诐 讛讗 拽讜讚诐 砖谞讻谞住 讗讬谉 砖诐 讗诇讗 诪讻转 诪专讚讜转 讜讗注"驻 砖讻讘专 讛讝讻讬专 诇诪注诇讛 诪注砖专 砖谞讬 讜讛拽讚砖 砖诇讗 谞驻讚讜 讜专"诇 诪注砖专 砖谞讬 讞讜抓 诇讬专讜砖诇讬诐 驻讬' 讘讙诪专讗 注诇 砖谞讬 诇讗讜讬谉 砖诇 诪注砖专 砖谞讬 砖诇讗 讛讜讝讻专讜 讻讗谉 讬诐. 讛砖讜讘专 讗转 讛注爪诐 讘驻住讞 讟讛讜专 讘讬谉 讘驻住讞 专讗砖讜谉 讘讬谉 讘驻住讞 砖谞讬 讗讘诇 讛砖讜讘专 讘讟诪讗 专"诇 讘驻住讞 讛讘讗 讘讟讜诪讗讛 讻讙讜谉 砖讛讬讜 专讜讘 讛拽讛诇 讟诪讗讬 诪转 砖讗讬谉 谞讚讞讬谉 诇驻住讞 砖谞讬 讗讜 砖讛讬讜 讛讻讛谞讬诐 讗讜 讻诇讬 砖专转 讟诪讗讬诐 讟讜诪讗转 诪转 讗讬谉 讛砖讜讘专 讘讜 注爪诐 诇讜拽讛 砖谞讗诪专 诇讗 转砖讘专讜 讘讜 讘讟讛讜专 讜诇讗 讘讟诪讗 讜讻谉 讛诪讜转讬专 讗驻讬' 讘讟讛讜专 讗讬谞讜 诇讜拽讛 讗注"驻 砖谞讗诪专 诇讗 转讜转讬专讜 诪诪谞讜 注讚 讘拽专 砖讛专讬 诇讗讜 砖讗讬谉 讘讜 诪注砖讛 讛讜讗 讬讟. 讛诇讜拽讞 讗诐 诪注诇 讛讘谞讬诐 讜诪讛 砖讗诪专讜 讻讗谉 专' 讬讛讜讚讛 讗讜诪专 诇讜拽讛 讜讗讬谞讜 诪砖诇讞 讛注谞讬谉 诪驻谞讬 砖讛讜讗 住讜讘专 砖诇讞 诪注讬拽专讗 诪砖诪注 讻诇讜诪专 砖诇讞谞讛 拽讜讚诐 砖转拽讞 讛讘谞讬诐 讜讛讜讛 诇讬讛 诇讗讜 砖拽讚诪讜 注砖讛 讜讗讬谞讜 讘讻诇诇 诇讗讜 讛谞转拽 诇注砖讛 砖诇讗 诇诇拽讜转 注诇讬讜 讜讞讻"讗 诪砖诇讞 讜讗讬谞讜 诇讜拽讛 砖讗祝 诇讻砖谞讗诪专 讻谉 讗祝 诇讗讜 砖拽讚诪讜 注砖讛 讘讻诇诇 诇讗讜 讛谞转拽 诇注砖讛 讛讜讗 讜讛诇讻讛 讻讞讻诪讬诐 讻诪讜 砖讬转讘讗专 砖讻诇 诪爪讜转 诇讗 转注砖讛 砖讬砖 讘讛 拽讜诐 注砖讛 讗讬谉 诇讜拽讬谉 注诇讬讛 讘讬谉 砖拽讚诐 讛诇讗讜 讘讬谉 砖拽讚诐 讛注砖讛 讜讝讛 砖讗谞讜 诪讜谞讬谉 讗讜转讜 讘讞讬讬讘讬 诪诇拽讜转 驻讬专讜砖讜 讘砖讗讬谞讜 讬讻讜诇 诇砖诇讞 讻讙讜谉 砖砖讞讟谉 讗讜 砖诪转讛 讛讗诐 讗讜 砖讘专讞讛 诪讗诇讬讛 讜诇讗 砖诇讞讛 讛讜讗 讻. 讛拽讜专讞 拽专讞讛 讘专讗砖讜 注诇 讛诪转 讻讗. 讛诪拽讬祝 驻讗转 专讗砖讜 讻讘. 讛诪砖讞讬转 驻讗转 讝拽谞讜 讻讙. 讛砖讜专讟 注诇 讛谞驻砖 住专讟 住专讬讟讛 讗讞转 注诇 讞诪砖讛 诪转讬诐 讘讛转专讗讛 讗讞转 讗讜 讞诪砖 砖专讬讟讜转 注诇 诪转 讗讞讚 讜讛转专讜 讘讜 注诇 讻诇 讗讞转 讜讗讞转 讞讬讬讘 注诇 讻诇 讗讞转 讜讗讞转 讜诇注谞讬谉 驻讗讛 讞讬讬讘 注诇 讛专讗砖 砖转讬诐 讗讞转 诪讻讗谉 讜讗讞转 诪讻讗谉 专"诇 爪讬讚注讗 讗讞转 诪讻讗谉 讜爪讬讚注讗 讗讞转 诪讻讗谉 诪拽讜诪讜转 砖诪转讞讘专 讘讛诐 注爪诐 讛讙诇讙讜诇转 砖讘讜 讛砖注专 注诐 讛诇讞讬 讛注诇讬讜谉 砖讘讜 讛驻谞讬诐 讜讛讗讝谞讬诐 砖讛诐 讛讘诇讬讟讜转 砖注诇 讛讗讝谞讬诐 讜讛讜讗 注谞讬谉 诪砖讜讛 爪讚注讬讜 诇讗讞讜专讬 讗讝谞讜 砖拽爪转 讛诪爪讞 讜讗讞专讬 讛讗讝谉 讗讬谉 讘讜 砖注专 讜讘讗诪爪注讜转 砖讘讬谞讬讛诐 砖注专 讛拽专讜讬 爪讚注讗 讜讘诇注"讝 驻讜诇砖讬讬专讗讛 讜讛讜讗 诪讙诇讞讛 讜诪砖讜讛 爪讚注讬讜 诇讗讞讜专讬 讗讝谞讜 讜讗驻讬' 讙诇讞 砖转讬 爪讚注讬讜 讘讘转 讗讞转 讜讘讛转专讗讛 讗讞转 诇讜拽讛 砖转讬诐 讜注诇 讛讝拽谉 砖转讬诐 诪讻讗谉 讜砖转讬诐 诪讻讗谉 讜讛诐 讞讚讜讚 讛讘讜诇讟 讘诇讞讬 讛注诇讬讜谉 讜诇讞讬 讛转讞转讜谉 砖讘爪讚 讬诪谞讬 讜讻谉 砖讘爪讚 砖诪讗诇讬 讜讗讞转 诪诇诪讟讛 讘砖讘诇转 讛讝拽谉 讜诇讞讬 讛注诇讬讜谉 讛讜讗 爪讚 讛诇讞讬 砖诪谉 讛驻讛 讜诇诪注诇讛 讜诪拽讜诐 讘诇讬讟转讜 讛讜讗 住诪讜讱 诇讗讝谉 讻谞讙讚 讛谞拽讘 诪爪讚 讛驻谞讬诐 讜诇讞讬 讛转讞转讜谉 讛讜讗 诪谉 讛驻讛 讜诇诪讟讛 讜诪拽讜诐 讘诇讬讟转讜 讛讜讗 转讞转 讛讗讝谉 谞讜讟讛 诪注讟 诇爪讚 讗讞讜专讬讛 讜诇讜拽讛 注诇 讻诇 讗讞转 诪讛谉 讜讗驻讬' 谞讟诇谉 讻诇谉 讻讗讞转 诇讜拽讛 讞诪砖 专' 讗诇讬注讝专 讗讜诪专 讗诐 谞讟诇谉 讻诇谉 讻讗讞转 讗讬谞讜 诇讜拽讛 讗诇讗 讗讞转 讜讗讬谉 讛诇讻讛 讻诪讜转讜 讜讗讬谞讜 讞讬讬讘 注讚 砖讬讟诇谞讜 讘转注专 砖谞讗诪专 讜诇讗 转砖讞讬转 讗讬讝讛讜 讙诇讜讞 砖讬砖 讘讜 讛砖讞转讛 讛讜讬 讗讜诪专 讝讛 转注专 讜讻谉 讛诇讻讛 专' 讗诇讬注讝专 讗讜诪专 讗祝 诇拽讟讜 讘诪诇拽讟 讜讘专讛讬讟谞讬 讜讗讬谉 讛诇讻讛 讻讚讘专讬讜 讻讚. 讛讻讜转讘 讻转讘转 拽注拽注 讜讛讜讗 砖讬砖专讟 注诇 讘砖专讜 讜讬诪诇讗 诪拽讜诐 讛砖专讬讟讛 讻讞讜诇 讗讜 讚讬讜 讗讜 讗讞讚 诪谉 讛爪讘注讬诐 讛专讜砖诪讬诐 讜讚讘专 讝讛 讛讬讛 讻讞讜拽 诇注讜讘讚讬 讛讗诇讬诇讬诐 讛讬讜 专讜砖诪讬诐 讘注爪诪诐 讗讜转讛 爪讜专讛 诇讜诪专 砖讛讜讗 注讘讚 谞转讜谉 讜诪讻讜专 诇讛 拽注拽注 专"诇 砖砖专讟 诇讻转讜讘 讜诇讗 讻转讘 讗讜 讻转讘 讘诇讗 拽注拽讜注 讗讬谞讜 讞讬讬讘 注讚 砖讬讻转讜讘 讜讬拽注拽注 讘讚讬讜 讗讜 讘讻讞讜诇 讜讘讻诇 讚讘专 砖讛讜讗 专讜砖诐 专' 砖诪注讜谉 讗讜诪专 讗讬谞讜 讞讬讬讘 注讚 砖讬讻转讜讘 讗转 讛砖诐 专"诇 砖讬讬讞住 诇讗讜转讛 爪讜专讛 砖诐 住讘讛 专讗砖讜谞讛 讜讗讬谉 讛诇讻讛 讻诪讜转讜 讻讛. 谞讝讬专 砖讛讬讛 砖讜转讛 讬讬谉 讗讜 讗讜讻诇 诪讻诇 诪讛 砖讘讙驻谉 讛讬讛 砖讜转讛 讻诇 讛讬讜诐 讻诇讜 讻诪讛 专讘讬注讬讜转 讗讬谞讜 讞讬讬讘 讗诇讗 讗讞转 讗诇讗 砖讛讜讗 讞讬讬讘 诇砖诪讬诐 注诇 讻诇 专讘讬注讬转 讜专讘讬注讬转 讜讗诐 讛讬讜 诪转专讬诐 讘讜 注诇 讻诇 专讘讬注讬转 讜专讘讬注讬转 讜讗讜诪专讬诐 诇讜 讗诇 转砖转讛 讗诇 转砖转讛 讜讛讜讗 砖讜转讛 讞讬讬讘 注诇 讻诇 讗讞转 讜讗讞转 讻讜. 谞讝讬专 砖谞讟诪讗 诇诪转 讛讬讛 诪讟诪讗 诇诪转讬诐 讻诇 讛讬讜诐 讻诇讜 讗注"驻 砖讞讬讬讘 诇砖诪讬诐 注诇 讻诇 讗讞转 讜讗讞转 讗讬谞讜 讞讬讬讘 讗诇讗 讗讞转 讜讗诐 讛转专讜 讘讜 注诇 讻诇 讗讞转 讜讗讞转 讜讗诪专讜 诇讜 讗诇 转讟诪讗 讗诇 转讟诪讗 讜讛讜讗 诪讟诪讗 讞讬讬讘 注诇 讻诇 讗讞转 讜讗讞转 讜讚讜拽讗 讘砖讞讝专 讜谞讟诪讗 讗讞专 砖驻讬专砖 砖讗诐 讘注讜讚 砖讛诪转 讘讬讚讜 谞讙注 讘诪转 讗讞专 讗注"驻 砖讛转专讜 讘讜 讗讬谉 讝讛 讻诇讜诐 砖讛专讬 讟诪讗 讜注讜诪讚 讛讜讗 讜讻谉 讛转讘讗专 讘谞讝讬专 驻专拽 砖诇砖讛 诪讬谞讬谉 讻讝. 谞讝讬专 砖讙诇讛 讜讗驻讬' 诇讗 讙诇讞 讗诇讗 砖注专讛 讗讞转 讘讬谉 讘转注专 讘讬谉 讘诪住驻专讬诐 讛讜讗讬诇 讜拽爪爪讛 诪注拽专讛 讛讬讛 诪讙诇讞 讻诇 讛讬讜诐 讻诇讜 讗讬谞讜 诇讜拽讛 讗诇讗 讗讞转 讜讗诐 讛讬讜 诪转专讬谉 讘讜 注诇 讻诇 砖注专 讜砖注专 诇讜拽讛 注诇 讻诇 讗讞转 讜讗讞转 讻讞. 讛诇讜讘砖 砖注讟谞讝 讛讬讛 诇讘讜砖 讻诇 讛讬讜诐 讻诇讜 讗驻讬' 讛讬讜 诪转专讬诐 讘讜 注诇 讻诇 砖注讛 讜砖注讛 讗讬谞讜 讞讬讬讘 讗诇讗 讗讞转 讛转专讜 讘讜 讜诇讘砖 讜讞讝专 讜驻砖讟 讜讛转专讜 讘讜 讜诇讘砖 讜讻谉 注讚 讻诪讛 诇讜拽讛 注诇 讻诇 讗讞转 讜讗讞转 讗驻讬' 讘砖注讛 讗讞转 讜讘讝讜 讗讬谉 讛诇讻讛 讻谉 专"诇 砖诇讗 讬讛讗 诇讜拽讛 讗诇讗 讘讚专讱 讝讛 专"诇 砖讬讛讗 驻讜砖讟 诇讙诪专讬 讜诇讜讘砖 讗讞专 讛讛转专讗讛 讗诇讗 讻诇 砖讛讜爪讬讗 专讗砖讜 讜讛讞讝讬专讜 讛讜爪讬讗 专讗砖讜 讜讛讞讝讬专讜 讗注"驻 砖诇讗 讛驻砖讬讟 讗转 讻诇讜 讞讬讬讘 注诇 讻诇 讗讞转 讜讗讞转 讜诇讗 注讜讚 讗诇讗 讗驻讬' 诇讗 讛讜爪讬讗 专讗砖讜 讗诐 讛转专讜 讘讜 讜讗诪专讜 诇讜 驻砖讜讟 驻砖讜讟 讜讛讜讗 讗讬谞讜 驻讜砖讟 讻诇 砖砖讛讛 讻讚讬 诇驻砖讜讟 讜诇诇讘讜砖 讗讞专 砖讛转专讜 讘讜 讞讬讬讘 注诇 讻诇 砖讛讬讬讛 讜砖讛讬讬讛 砖讛转专讜 讘讜 注诇讬讛 讗注"驻 砖诇讗 驻砖讟 讜讻谉 讬转讘讗专 讘讙诪':



讗讞"讻 讞讚砖 讘讚讘专讬讜 砖讬砖 诇驻注诪讬诐 诪诇拽讬讜转 讛专讘讛 讘诪注砖讛 讗讞讚 讜讗诪专 讬砖 讞讜专砖 转诇诐 讗讞讚 讜讞讬讬讘 注诇讬讜 砖诪谞讛 诪诇拽讬讜转 讻讬爪讚 讞专砖 讘砖讜专 讜讘讞诪讜专 讜讛诐 诪讜拽讚砖讬诐 砖谞讗诪专 讘讛诐 诇讗 转注讘讜讚 讘讘讻讜专 砖讜专讱 讜讘讻诇讗讬诐 讘讻专诐 砖讞讬讬讘 注诇讬讜 砖谞讬 诇讗讜讬谉 讗讞讚 诪砖讜诐 砖讚讱 诇讗 转讝专注 讜讗讞讚 诪砖讜诐 讻专诪讱 诇讗 转讝专注 讜讻诇讗讬 讛讻专诐 讛讜讗 砖讝专注 砖谞讬 诪讬谞讬 转讘讜讗讛 讘讻专诐 讗讜 注诐 讝专注 讛讻专诐 讜诪诇拽讜转 讝讛 砖讘讞专讬砖讛 讛讜讗 诪驻谞讬 砖讛讻诇讗讬诐 讗讬住讜专 砖诇讛诐 讗祝 讘诪讞驻讛 讻讙讜谉 砖讛讬讛 讙专注讬谉 砖诇 讞讟讛 讜讙专注讬谉 砖诇 砖注讜专讛 诪讜谞讞讬诐 讘讗专抓 讜讞驻讛 讘注驻专 讘讬谉 讘讬讚讬讜 讘讬谉 讘专讙诇讬讜 讘讬谉 讘讻诇讬 讜讛专讬 讻砖讛讜讗 讞讜专砖 讘讛谉 谞诪爪讗 诪讞驻讛 讘讞专讬砖转讜 讜讛诪讞驻讛 讞讬讬讘 诪砖讜诐 讝讜专注 讜讘砖讘讬注讬转 砖注讘讜讚转 拽专拽注 讗住讜专讛 讘讜 讜讝讜 诪讬讛讗 讗讬谞讛 讛诇讻讛 砖讗讬谉 诪诇拽讜转 讘砖讘讬注讬转 讗诇讗 讘讗专讘注 注讘讜讚讜转 讝专讬注讛 讜拽爪讬专讛 讝诪讬专讛 讜讘爪讬专讛 讗讘诇 砖讗专 诪诇讗讻讜转 讗讬谉 讘讛诐 讗诇讗 诪讻转 诪专讚讜转 讗诇讗 砖讗转讛 讬讻讜诇 诇驻专砖讛 讙诐 讻谉 讘砖谞驻诇讜 砖诐 讙专讙讬专讬 转讘讜讗讛 讜诪驻谞讬 砖讛讜讗 诪讞驻讛 讜讛讜讗 讘讻诇诇 讝专讬注讛 讜讗祝 讗谞讜 驻专砖谞讜讛 讻谉 讘专讗砖讜谉 砖诇 诪讜注讚 拽讟谉 讜讬讜诐 讟讜讘 砖注砖讬讬转 诪诇讗讻讛 讗住讜专讛 讘讜 讜砖讛讜讗 讻讛谉 讜谞讝讬专 讜砖讚讛 砖讛讜讗 讞讜专砖 讘讜 讘讬转 讛讟讜诪讗讛 讞谞谞讬讛 讗讜诪专 讗祝 讛诇讜讘砖 讘讻诇讗讬诐 讘砖注转 讞专讬砖讛 讜讗诪专讜 诇讜 讗讬谞讜 诪谉 讛砖诐 讻诇讜诪专 砖讗讬谉 诪诇拽讜转 讝讛 讘讗 诪爪讚 讛讞专讬砖讛 讜诪"诪 讗诐 讛讬讛 讻谉 讻讱 讛讚讬谉 讜讻谉 驻讬' 讘讙诪' 砖讗诐 讛讬讛 讞讜专砖 讘注爪讬 讗砖专讛 讬砖 讻讗谉 注讜讚 诪诇拽讜转 诪砖讜诐 谞讛谞讛 讘注"讝 讜讗诐 谞砖讘注 砖诇讗 诇讞专讜砖 砖诇讜拽讛 诪砖讜诐 注讜讘专 注诇 砖讘讜注转讜 讜讗诐 讛讬讛 讗讜转讜 砖讚讛 砖讚讛 砖谞注专驻讛 讘讜 注讙诇讛 注专讜驻讛 诇讜拽讛 讙诐 讻谉 诪砖讜诐 诇讗 讬注讘讚 讘讜 讜诇讗 讬讝专注 讛讗诪讜专 讘谞讞诇 讗讬转谉 讘驻专砖转 注讙诇讛 讜讻谉 讻诇 砖诪讜住讬祝 讘讗讬住讜专讬谉 诪讜住讬祝 讘诪诇拽讬讜转 讜诪"诪 谞转驻专砖讜 注讻砖讜 讘诪砖谞讛 讝讜 注诇 诪讛 砖诪谞讬谞讜 讻讘专 砖砖讛 诇讗讜讬谉 讜讛诐 讛诪谞讛讬讙 讘讻诇讗讬诐 讛注讜讘讚 讘拽讚砖讬诐 讛讝讜专注 讗讜 讛诪讞驻讛 讘讻诇讗讬 讝专注讬诐 讛讝讜专注 讗讜 讛诪讞驻讛 讘讻诇讗讬 讛讻专诐 讛注讜砖讛 诪诇讗讻讛 讘讬讜诐 讟讜讘 讻讛谉 砖谞讟诪讗 讜讻"讞 砖讻讘专 诪谞讬谞讜 讛专讬 诇"讚 讜砖讗专 讛诇讗讜讬谉 砖诇讜拽讬谉 注诇讬讛诐 砖诇讗 谞诪谞讜 讘讻讗谉 讗转讛 讬讻讜诇 诇讻诇讜诇 讗转 专讜讘诐 讘讗诇讜 讜讛诐 拽诇"讚 讜讘讻诇诇谉 讝讜专注 讘砖讘讬注讬转 讗讞专 砖诇讗 讻诇诇谞讜讛讜 讘诪谞讬谉 诪砖谞讛 讝讜:



讜讗诇讜 讛诐 注诇 讛讚专讱 砖诪谞讗讜诐 讙讚讜诇讬 讛诪讞讘专讬诐 讗. 砖诇讗 诇注砖讜转 爪诇诐 砖谞讗诪专 诇讗 转注砖讛 诇讱 驻住诇 讗驻讬' 注砖讛 讗讜转讛 诇讗讞专讬诐 讘. 砖诇讗 诇注砖讜转 爪讜专讜转 讬讚讜注讜转 讗驻讬' 诇谞讜讬 砖谞讗诪专 诇讗 转注砖讜谉 讗转讬 讙. 讛驻讜谞讛 讗诇 讛讗诇讬诇讬诐 讘讚专讱 砖讛讜讗 注讜砖讛 诪注砖讛 讚. 讛诪拽讬诐 诪爪讘讛 讛. 讛谞讜讟注 讗讬诇谉 讘诪拽讚砖 讜. 讛谞讜转谉 讗讘谉 诪砖讻讬转 讝. 讛谞讜讚专 讘砖诐 注"讝 讞. 讛谞砖讘注 讘砖诪讛 讟. 讛谞讛谞讛 讘讛 讬. 讛讘讜谞讛 注讬专 讛谞讚讞转 讬讗. 讛谞讛谞讛 诪诪谞讛. 讬讘. 讛注讜砖讛 讻讞拽讜转 讛讙讜讬诐 讬讙. 讛拽讜住诐 讬讚. 讛诪注讜谞谉 讟讜. 讛诪谞讞砖 讬讜. 讞讜讘专 讞讘专 讬讝. 讚讜专砖 讗诇 讛诪转讬诐 讜讻诇 讗诇讜 讘讻诇诇 注"讝 讜讞拽讜转 讛讙讜讬诐 砖讻讘专 谞诪谞讜 诪拽爪转谉 讘诪砖谞讛 讝讜 讻讙讜谉 驻讗讛 讜讻转讘转 拽注拽注 讜讻谉 讗转讛 讬讻讜诇 诇驻专砖 讘讻诇谉 讬讞. 讛诪讜讞拽 讗转 讛砖诐 讜讘讻诇诇讜 讛讜专住 讗讘谉 诪谉 讛诪讝讘讞 讗讜 砖讜专祝 注抓 诪谉 讛诪拽讚砖 讬讟. 讛诪讻讘讛 讗砖 诪谉 讛诪讝讘讞 讻. 讛注讜诇讛 注诇讬讜 讘诪注诇讜转 讻讗. 讛谞讻谞住 诇注讝专讛 讘讘讙讚讬诐 讟诪讗讬诐 讻讘. 讝讘 讜讻讬讜爪讗 讘讜 砖谞讻谞住 诇讛专 讛讘讬转 讻讙. 讛诪住讬专 讘讚讬 讛讗专讜谉 讻讚. 讛诪讝讬讞 讞砖谉 诪注诇 讛讗驻讜讚 讻讛. 讛拽讜专注 驻讬 讛诪注讬诇 讻讜. 讛诪拽专讬讘 注诇 诪讝讘讞 讛讝讛讘 讻讝. 讻讛谉 砖谞讻谞住 诇讛讬讻诇 砖诇讗 讘砖注转 注讘讜讚讛 讻讞. 讘注诇 诪讜诐 砖谞讻谞住 诇砖诐 讻讟. 砖转讜讬 砖谞讻谞住 诇砖诐 诇. 讘注诇 诪讜诐 砖砖诪砖 诇讗. 注专诇 砖砖诪砖 诇讘. 讻讛谉 砖注讘讚 讘注讘讜讚转 讛诇讜讬诐 诇讙. 讻讛谉 砖谞讻谞住 诇诪拽讚砖 驻专讜注 专讗砖 诇讚. 砖谞讻谞住 拽专讜注 讘讙讚讬诐 诇讛. 讛诪拽讚讬砖 讘注诇讬 诪讜诪讬谉 诇讜. 讛砖讜讞讟谉 诇讝. 讛讝讜专拽 讗转 讚诪诐 诇讞. 讛诪拽讟讬专 讗讬诪讜专讬讛谉 诇讟. 讛诪拽专讬讘 拽专讘谞讜转 讙讜讬诐 讘注诇讬 诪讜诪讬谉 诪. 讛诪讟讬诇 诪讜诐 讘拽讚砖讬诐 诪讗. 讛讙讜讝讝 讗转 讛拽讚砖讬诐 讗讘诇 讛注讜讘讚 讘讛谉 讻讘专 谞诪谞讛 诪讘. 讛诪拽讟讬专 砖讗讜专 讗讜 讚讘砖 诪讙. 讛注讜砖讛 砖讬专讬 诪谞讞讜转 讞诪抓 诪讚. 讛诪拽专讬讘 讘诇讗 诪诇讞 诪讛. 讛诪拽专讬讘 讗转谞谉 讜诪讞讬专 诪讜. 讛谞讜转谉 砖诪谉 注诇 诪谞讞转 讞讜讟讗 诪讝. 讛谞讜转谉 注诇讬讛 诇讘讜谞讛 诪讞. 讛谞讜转谉 砖诪谉 讘拽专讘谉 住讜讟讛 诪讟. 讛谞讜转谉 注诇讬讛 诇讘讜谞讛 谞. 讛诪讘讚讬诇 讘讞讟讗转 讛注讜祝 谞讗. 讛诪讬诪专 讘拽讚砖讬 诪讝讘讞 谞讘. 讛讗讜讻诇 诪驻住讜诇讬 讛诪讜拽讚砖讬诐 谞讙. 讝专 砖讗讻诇 拽讚砖讬诐 讗讞专 诪转谉 讚诪讬诐 谞讚. 讝专 砖讗讻诇 讘讻讜专 谞讛. 讻讛谞转 砖谞砖讗转 诇讝专 砖讗讻诇讛 讞讝讛 讜砖讜拽 讗驻讬' 讗讞专 诪讬转转 讘注诇讛 谞讜. 讞诇诇讛 砖讗讻诇讛 转专讜诪讛 谞讝. 讛讗讜讻诇 拽讚砖讬诐 讛谉 讞诪讜专讬诐 讛谉 拽诇讬诐 拽讜讚诐 讝专讬拽转 讚诪讬诐 谞讞. 讛讗讜讻诇 讘讻讜专 讞讜抓 诇讬专讜砖诇讬诐 讗注"驻 砖讻讘专 诪谞讬谞讜 拽讚砖讬诐 拽诇讬诐 砖讛讜讗 讘讻诇诇谉 讞讝专谞讜 讜诪谞讬谞讜 讗转 讛讘讻讜专 诪驻谞讬 砖讛讜讗 诇讗讜 诪讬讜讞讚 谞讟. 讻讛谉 砖讗讻诇 讘讻讜专讬诐 讞讜抓 诇讬专讜砖诇讬诐 讗讞专 砖讛讜谞讞讜 讘注讝专讛 住. 讛讗讜讻诇 诪注砖专 砖谞讬 砖谞讟诪讗 讘讬专讜砖诇讬诐 拽讜讚诐 砖讬驻讚讛 住讗. 讟诪讗 砖讗讻诇 诪注砖专 砖谞讬 讟讛讜专 讘讬专讜砖诇讬诐 住讘. 讛讗讜讻诇 诪注砖专 砖谞讬 讗讜 砖讗专 拽讚砖讬诐 讘讗谞讬谞讜转 住讙. 注专诇 砖讗讻诇 讘砖专 拽讜讚砖 讗讜 转专讜诪讛 住讚. 讛讗讜讻诇 诪谞讞转 讻讛谉 讜讻谉 讗讜讻诇 讚讘专 砖讛讜讗 讻诇讬诇 诇讗讬砖讬诐 住讛. 讛讗讜讻诇 诪讘砖专 讞讟讗讜转 讛谞砖专驻讜转 讜诪讻诇 诪讛 砖讟注讜谉 砖专讬驻讛 住讜. 讛砖讜讞讟 驻住讞 注诇 讛讞诪抓 住讝. 讛诪讜爪讬讗 诪讘砖专讜 讞讜抓 (诇驻讘讜讚转讜) [诇讞讘讜专转讜] 住讞. 讛讗讜讻诇 诪讘砖专讜 讞讜抓 诇讞讘讜专转讜 住讟. 讛讗讜讻诇 诪讘砖专讜 谞讗 讗讜 诪讘讜砖诇 注. 讛讗讜讻诇 讟讘诇 砖讛讜专诪讜 转专讜诪讛 讙讚讜诇讛 讜转专讜诪转 诪注砖专 讗讘诇 诇讗 讛讜驻专砖 诪诪谞讜 诪注砖专 砖谞讬 讗讜 诪注砖专 注谞讬 注讗. 讛讗讜讻诇 诪讘讛诪讛 砖谞讙诪专 讚讬谞讛 诇讬住拽诇 讗注"驻 砖谞砖讞讟讛 注讘. 讛讗讜讻诇 讘讛诪讛 讟诪讗讛 注讙. 讛讗讜讻诇 注讜祝 讟诪讗 注讚. 讛讗讜讻诇 讚讙 讟诪讗 注讛. 讛讗讜讻诇 讗讘专 诪谉 讛讞讬 注讜. 讛讗讜讻诇 讙讬讚 讛谞砖讛 注讝. 讛讗讜讻诇 讘砖专 讘讞诇讘 注讞. 讘砖讜诇讜 注讟. 讗讜讻诇 讗转 讛讞讚砖 驻. 讗讜讻诇 注专诇讛 驻讗. 讛讗讜讻诇 讻诇讗讬 讛讻专诐 驻讘. 讛讗讜讻诇 转注专讜讘转 讞诪抓 驻讙. 讛讗讜讻诇 讞诪抓 讗讞专 讞爪讜转 驻讚. 讛诪拽讬讬诐 讞诪抓 讘驻住讞 讘专砖讜转讜 注诇 讬讚讬 诪注砖讛 讻讙讜谉 砖讞诪抓 讗转 讛注住讛 驻讛. 讛砖讜转讛 讬讬谉 谞住讱 驻讜. 讛诪讙诇讞 讗转 讛谞转拽 驻讝. 讛讞讜转讱 住讬诪谞讬 爪专注转 讗讜 砖讻讜讜讗谉 驻讞. 讛注讜讘讚 讘谞讞诇 砖谞注专驻讛 讘讜 讛注讙诇讛 驻讟. 讛讝讜专注 讘讗专抓 讬砖专讗诇 讘砖讘讬注讬转 爪. 讛讝讜诪专 爪讗. 讛讘讜爪专 爪讘. 讛拽讜爪专 爪讙. 讛讝讜专注 讘砖谞转 讛讬讜讘诇 爪讚. 讛拽讜爪专 讘讛 爪讛. 讛讘讜爪专 讘讛 爪讜. 驻讗讛 爪讝. 讛诪注讜诇诇 爪讞. 讛砖讻讞讛 爪讟. 讛诇拽讟 拽. 讛驻专讟 拽讗. 讛专讻讘转 讗讬诇谉 拽讘. 讛专讘注转 讘讛诪讛 讘讻诇讗讬诐 拽讙. 讞住讬诪转 讛讘讛诪讛 讘砖注转 诪诇讗讻讛 拽讚. 讗讜转讜 讜讗转 讘谞讜 拽讛. 讛诪诪砖讻谉 砖诇讗 讛讞讝讬专 讛注讘讜讟 拽讜. 讛讞讜讘诇 讗诇诪谞讛 讜诇讗 讛讞讝讬专 讛诪砖讻讜谉 拽讝. 讛讞讜讘诇 讻诇讬诐 砖注讜砖讬谉 讘讛诐 讗讜讻诇 谞驻砖 讜诇讗 讛讞讝讬专 拽讞. 注讚 讝讜诪诐 砖讗讬谞讜 专讗讜讬 诇转砖诇讜诪讬谉 拽讟. 讛诪讻讛 讗转 讞讘专讜 讛讻讗讛 砖讗讬谉 讘讛 砖讜讛 驻专讜讟讛 拽讬. 讘谉 住讜专专 讜诪讜专讛 讘注讚讜转 专讗砖讜谞讛 拽讬讗. 诪讜爪讬讗 砖诐 专注 砖谞诪爪讗 砖拽专谉 拽讬讘. 讛诪拽诇诇 讗转 讞讘专讜 讘砖诐 拽讬讙. 讛谞砖讘注 诇砖拽专 拽讬讚. 讛谞砖讘注 诇砖讜讗 拽讟讜. 讛诪讞诇诇 谞讚专讜 拽讬讜. 讛讬讜爪讗 讞讜抓 诇转讞讜诐 讘砖讘转 拽讬讝. 讛拽讜爪抓 讗讬诇谞讬 诪讗讻诇 讚专讱 讛砖讞转讛 拽讬讞. 讗讬砖 砖诇讘砖 诪诇讘讜砖讬 讗砖讛 拽讬讟. 讗砖讛 砖诇讘砖讛 诪诇讘讜砖讬 讗讬砖 拽讻. 讻讛谉 讘讝讜谞讛 拽讻讗. 讻讛谉 讘讞诇诇讛 拽讻讘. 诪讞讝讬专 讙专讜砖转讜 诇讗讞专 砖谞转拽讚砖讛 拽讻讙. 讛谞讜砖讗 砖讜诪专转 讬讘诐 拽讻讚. 讛讘讗 注诇 讛拽讚砖讛 拽讻讛. 驻爪讜注 讚讻讗 讘讘转 讬砖专讗诇 拽讻讜. 讛诪住专住 拽讻讝. 讗讜谞住 砖讙专砖 讜诇讗 讛讞讝讬专 拽讻讞. 诪讜爪讬讗 砖诐 专注 砖讙专砖 讜诇讗 讛讞讝讬专 拽讻讟. 讛拽专讘 讗诇 讛注专讬讜转 讘讚专讱 讝谞讜转 讗注"驻 砖诇讗 讘注诇 拽诇. 注诪讜谞讬 讘讬砖专讗诇 拽诇讗. 诪讜讗讘讬 讘讬砖专讗诇 拽诇讘. 诪诇讱 砖讛专讘讛 谞砖讬诐 拽诇讙. 砖讛专讘讛 住讜住讬诐 拽诇讚. 砖讛专讘讛 讻住祝 讜讝讛讘:



讜谞诪爪讗 诪谞讬谉 讻诇 讛诇讜拽讬诐 诪讗转讬诐 讜砖讘注讛 讜诇讗 砖讬讛讗 诪谞讬谉 讝讛 注诇 驻讬 讛诪爪讜转 讘讚讜拽讗 砖讛专讬 讗讜讻诇 转专讜诪讛 讗讬谞讜 讗诇讗 诇讗讜 讗讞讚 诇转专讜诪讛 讜诇转专讜诪转 诪注砖专 讜诇讞诇讛 讜讘讻讜专讬诐 讜讞砖讘谞讜诐 讘讗专讘注讛 诇诪诇拽讜转 讜诇讗 诪谞讬谞讜 砖讜讘专 注爪诐 讘专讗砖讜谉 讜砖谞讬 诇诪诇拽讜转 讗诇讗 讘讗讞讚 讜讛诐 砖谞讬 诇讗讜讬谉:



讜砖讗专 讛诪爪讜转 砖讘诇讗 转注砖讛 砖讗讬谉 诇讜拽讬谉 注诇讬讛谉 讬砖 诪讛谉 诪驻谞讬 砖讛诐 诇讗讜讬谉 砖讘诪讬转转 讘讬转 讚讬谉 讜诪讛谉 诪驻谞讬 砖讗讬谉 讘讛谉 诪注砖讛 讜诪讛诐 诪驻谞讬 砖讛诐 谞讬转谞讬诐 诇转砖诇讜诪讬谉 讗讜 谞转拽讬诐 诇注砖讛 讗讜 诇讗讜讬谉 砖讘讻诇诇讜转 砖诇 诪讬转转 讘讬转 讚讬谉 讻讙讜谉 诇讗 转注砖讛 诪诇讗讻讛 讘砖讘转 诇讗 转谞讗祝 讜讚讜诪讬讛诐 砖诇 诇讗讜 砖讗讬谉 讘讜 诪注砖讛 讻讙讜谉 诇讗 转拽讜诐 讜诇讗 转讟讜专 诇讗 转诇讱 专讻讬诇 讜讚讜诪讬讛诐 讜讻讘专 讬爪讗讜 诪讻诇诇 讝讛 谞砖讘注 讜诪讬诪专 讜诪拽诇诇 讗转 讞讘专讜 讘砖诐 讻诪讜 砖讘讬讗专谞讜 讗转 砖谞讬转谉 诇转砖诇讜诪讬谉 讻讙讜谉 诇讗 转讙谞讜讘 诇讗 转讙讝讜诇 讜诇讗 转注砖讜拽 砖谞讬转拽 诇注砖讛 讻讙讜谉 诇讗 转拽讞 讛讗诐 注诇 讛讘谞讬诐 诇讗 转讻诇讛 驻讗转 砖讚讱 讜诪"诪 讗诐 诇讗 拽讬讬诐 讗转 讛注砖讛 诇讜拽讛 诇讗讜 砖讘讻诇诇讜转 讛讜讗 讘砖谞讬 驻谞讬诐 讗讞转 诇讗讜 讗讞讚 砖讻讜诇诇 讘驻讬专讜砖讜 讗讝讛专讜转 讛专讘讛 讻讙讜谉 诇讗 转讗讻诇讜 注诇 讛讚诐 讜讛砖谞讬转 诇讗讜 砖讛讜讝讻专讜 讘讜 砖谞讬 讚讘专讬诐 讻讙讜谉 诇讗 转讘讬讗 讗转谞谉 讝讜谞讛 讜诪讞讬专 讻诇讘 讗诐 讛讘讬讗 砖谞讬讛诐 砖讗讬谞讜 诇讜拽讛 讗诇讗 讗讞讚 讜讻谉 谞讗 讜诪讘讜砖诇 讜讻谉 砖讗讜专 讜讚讘砖 讜诪"诪 讬砖 讘讗诇讜 砖谞转驻专砖 讘讛诐 讘转诇诪讜讚 砖谞转讞诇拽讜 诇诪诇拽讜转 讜讛讜讗 砖讘讞讚砖 谞讗诪专 讜诇讞诐 讜拽诇讬 讜讻专诪诇 诇讗 转讗讻诇讜 讜谞讗诪专 讘讜 讘转诇诪讜讚 讟注诐 砖讛讜讗 讘讗 诇讞诇拽 讜讻谉 诇讗 讬诪爪讗 讘讱 诪注讘讬专 讜讻讜' 诪注讜谞谉 讜诪谞讞砖 讜讻讜' 讜诪"诪 讛专讬 谞转讞诇拽讜 讘诇讗讜讬谉 讗讞专讬诐 诇讗 转谞讞砖讜 讜诇讗 转注讜谞谞讜 讜诪注转讛 讻砖转注讬讬谉 讘诪谞讬谉 讛诪爪讜转 讛谉 注诇 讛讚专讱 砖诪谞讗讜诐 讙讚讜诇讬 讛诪讞讘专讬诐 砖讛讜讗 注讬拽专 讛谉 注诇 讛讚专讱 砖诪谞讗讜诐 讙讚讜诇讬 讛诪驻专砖讬诐 讗转讛 诪转讘讜谞谉 讘注谞讬谉 砖讗专 讛诪爪讜转 砖诇讗 讛讜讝讻专讜 诇诪诇拽讜转 讗讬讝讜 住讘讛 诪驻拽注转 诪诇拽讜转 诪讻诇 讗讞转 诪讛谉 讜讗讬谉 爪专讱 讘讛讝讻专转诐 讚专讱 驻专讟:



讜讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 谞讜转专 讻转讬讘 讻讜' 讘讗 讛讻转讜讘 诇讬转谉 诇讗 转注砖讛 注诇 讻讜' 注讻"诇 讻爪"诇:


转讜住' 讘讚"讛 讜讗诇讜 讛谉 讻讜' 讟诪讗 砖砖讬诪砖 讝专 砖讗讻诇 拽讚砖 讻讜' 讜讘拽讜谞讟' 讚讞拽 诇诪爪讜讗 讘讛谉 讞讬讚讜砖 注讻"诇 讻爪"诇 讜讛住"讚 讜讗讬谉 讝讛 讘拽讜谞讟专住 砖诇驻谞讬谞讜 讜拽"诇:


讘讚"讛 讙专讜砖讛 讻讜' 驻讬' 讛拽讜谞讟专住 诪砖讜诐 讚讞诇讜爪讛 诪讙专讜砖讛 诪讬讬转讬 诇讛 讻讜' 诪砖诪注 诇驻讬专讜砖讜 讚讘讞诇讜爪讛 讻讜' 讜讝讛 讗讬谞讜 讚讛讗 讗诪专讬谞谉 讘驻' 注砖专讛 讬讜讞住讬谉 讞诇讜爪讛 讚专讘谞谉 讻讜' 诇讜拽讛 讘讛 诪诇拽讜转 讻讜' 注讻"诇 讻爪"诇:





诪讛专"诐

讚"讛 讙诪专 砖讬讘讛 砖讬讘讛 讜讻讜' 讗讘诇 诇专讘讬 讬讛讜讚讛 讛讗 讗讬讻讗 拽专讗. 专"诇 讗讘诇 讗"诇 讚诇专"讬 谞诪讬 讗爪讟专讬讱 讙"砖 诇诪讬诇祝 诪讬谞讛 专讜爪讞 诪注讘讚 注讘讚讬 讚专讜爪讞 诪讬讛讗 诇诪砖驻讞转讜 砖讘 讻诪讜 注讘讚 注讘专讬 讚讛讗 讗讬讻讗 拽专讗 讘讛讚讬讗 讙讘讬 专讜爪讞 讚砖讘 讗诇 诪砖驻讞转讜 讚讻转讬讘 讬砖讜讘 讛专讜爪讞 讗诇 讗专抓 讗讞讜讝转讜 讚讛讜讛 驻讬专讜砖讜 诇讻诇 讛驻讞讜转 讗诇 诪砖驻讞转讜:





讞讻诪转 砖诇诪讛

专砖"讬 讘讚"讛 讙专讜砖讛 讜讞诇讜爪讛 讻讜' 讗诇讗 诪专讬讘讜讬 诪讬讬转讬谞谉 讻讜' 谞"讘 驻讬专讜砖 讜讗讬谞讜 讗诇讗 讗住诪讻转讗 讘注诇诪讗 讻讚讗诪专讬谞谉 讘讬讘诪讜转 讻讗谉 砖谞讛 专讘讬 讞诇讜爪讛 讚专讘谞谉:





专砖"砖

讘诪砖谞讛 讜注诇 讗讞讜转 讗砖转讜 讜注诇 讗砖转 讗讞讬讜. 讛转讜讬"讟 转诪讛 讚讻讜诇讛讜 谞砖谞讜 讻住讚专谉 讘驻' 讗"诪 讞讜抓 诪讗诇讜 讛砖转讬诐 讻讜' 讜诇"讚 讚讙诐 讗砖转 讗讞讬 讗讘讬讜 谞砖谞讛 砖诇讗 讻住讚专 讛驻专砖讛 讚砖诐 讻转讬讘讗 拽讜讚诐 诇讗砖转 讗讞讬讜 讗讘诇 注讬拽专 转诪讬讛转讜 讗讬谞讛 讻诇讜诐 讗诐 转注讬讬谉 讘讙诪专讗 专讬砖 讬讘诪讜转 讜讛讘讬讗讛 讘注爪诪讜 砖诐 讘讚"讛 讘转讜:



砖诐 讗诇诪谞讛 讜讙专讜砖讛 诪砖讜诐 讘' 砖诪讜转. 诇砖讜谉 讛专注"讘 砖谞转讗诇诪谞讛 讻讜' 讜讛讬讗 讙专讜砖讛 诪砖诪注 砖讛讬转讛 讙专讜砖讛 诪拽讜讚诐 砖谞转讗诇诪谞讛 讜讝"讗 讚讘讻讛"讙 诇讗 诪讞讬讬讘 讗诇讗 讗讞转 讻诪讘讜讗专 讘拽讚讜砖讬谉 (注"讝) 讜诇砖讜谉 专砖"讬 讘讝讛 讘讚讬讜拽 讬讜转专:



砖诐 讜讛诪驻讟诐 讗讛"砖. 诪砖"讻 讛转讜讬"讟 讜注讜讚 诪爪讬谞讜 讻诇讬 谞拽专讗 驻讬讟诐 讻讜' 讟注讜转 谞讝讚拽专讛 诇驻谞讬讜 讚注讬拽专 讛讙讬' 驻讬讟讜住 讘住' 讜讻"讛 讘专"住 讜讛讜讗 诪诇砖讜谉 驻讬讟住讜转 讚讘讘"讘 (爪"讙 讘') 讘诪砖谞讛 [讜讘驻"讙 讚讻诇讬诐 诪"讜 讬讘诇转 砖讟讜驻诇讬谉 讘讛 讛驻讟住讬谉] . 讜驻讟住讬谉 讚专驻"讘 讚讘讬爪讛 讘讙诪专讗 讜讻谉 讘注专讜讱 讛讘讬讗 讻讜诇诐 讘注专讱 驻讟住:



砖诐 砖拽爪讬诐. 讛转讜讬"讟 讻转讘 讚讘讛诪讛 讜讞讬讛 讟诪讗讛 讻诇诇讜 讙"讻 讘砖诐 砖拽爪讬诐 讻讜' 讜诪讬讛讜 诇讗 讘讻"诪 讻讜' 讜驻"讙 讚谞讚讛 讚转谞谉 讘讛诪讛 讻讜' 讜讗讬谞诐 讻诇讜诇讬诐 讘砖拽爪讬诐 讻讜' 讚讛转诐 讟诪讗讛 谞诪讬 讘诪砖诪注 砖诐 讗讬转讗 诇讛讚讬讗 讘讬谉 讟诪讗讬诐 讜讗"讻 讗讚专讘讛 诪砖诪注 讚讗讬 诇讗 驻专讟 诇讛讜 讛"讗 讚讙诐 讛诪讛 谞讻诇诇讜 讘砖拽爪讬诐 讚转谞讬 诇注讬诇 注"砖 讜诪砖"讻 注讜讚 讘讘讬讗讜专 专诪砖讬诐 讛讜讗 诇拽讜讞 诪诇砖讜谉 讛专诪讘"诐 讘讞讘讜专讜 驻"讘 诪讛诇' 诪"讗 讛诇讬"讙:





驻谞讬 讬讛讜砖注

讗诇讜 讛谉 讛诇讜拽讬谉 驻专拽 砖诇讬砖讬


讘诪砖谞讛 讜讗诇讜 讛谉 讛诇讜拽讬谉 讻谉 讛讙讬专住讗 讘住驻专讬诐 砖诇驻谞讬谞讜 讜讗诇讜 讛谉 讛诇讜拽讬谉 讘讜讬"讜 讗讘诇 讘转讬"讟 讻转讘 讚讗讬转 讚讙专住讬 讗诇讜 讘诇讗 讜讬"讜 讜诇注谞"讚 谞专讗讛 讚诪讗谉 讚转谞讬 讗诇讜 诇讗 诪砖转讘砖 讜诪讗谉 讚转谞讗 讜讗诇讜 诇讗 诪砖转讘砖 讚诪"讚 讗诇讜 讛讬讬谞讜 诪砖讜诐 讚诪谉 讛专讗讜讬 讛讬讛 诇砖谞讜转 讛讱 诪砖谞讛 讘转讞诇转 讛诪住讻转讗 讚讛讗 转谞讗 诪住谞讛讚专讬谉 住诇讬拽 讚拽转谞讬 讛转诐 讗诇讜 讛谞住拽诇讬谉 讜讻谉 讻诇 讛讚' 诪讬转讜转 讛诪住讜专讬诐 诇讘"讚 诪砖"讛 砖讬讬讱 诇诪讬转谞讬 讘转专 讛讻讬 讘转讞诇转 诪住讻转 诪讻讜转 讗诇讜 讛谉 讛诇讜拽讬谉 讗诇讗 诪砖讜诐 讚诪住拽讬谞谉 诇注讬诇 讘专讬砖 驻"拽 讛讗 讚拽转谞讬 讻讬爪讚 注讚讬诐 谞注砖讜 讝讜诪诪讬谉 讛讬讬谞讜 谞诪讬 诪砖讜诐 讚转谞讗 诪住谞讛讚专讬谉 住诇讬拽 讚拽转谞讬 讛转诐 讻诇 讛讝讜诪诪讬谉 诪拽讚讬诪讬谉 诇讗讜转讛 诪讬转讛 诪砖"讛 驻转讞 讘讻讬爪讚 讛注讚讬诐 诇讗砖诪注讬谞谉 讚讬砖 注讚讬诐 讝讜诪诪讬谉 砖讗讬谉 注讜砖讬谉 讘讛诐 讚讬谉 讛讝诪讛 讜讻讜' 诪砖"讛 拽转谞讬 谞诪讬 讘驻"讘 讗诇讜 讛谉 讛讙讜诇讬谉 诪砖讜诐 讚讘诪转谞讬转讬谉 讚专讬砖 驻讬专拽讬谉 拽转谞讬 诪注讬讚讬谉 讗谞讜 讘讗讬砖 驻诇讜谞讬 砖讞讬讬讘 讙诇讜转 诪砖"讛 拽转谞讬 讗诇讜 讛谉 讛讙讜诇讬谉 注讚 住讜祝 讛驻专拽 讜讗"讻 诇驻"讝 砖驻讬专 砖讬讬讱 诇诪讬转谞讬 讗诇讜 讛谉 讛诇讜拽讬谉 诇驻讬 砖讛转谞讗 讞讜讝专 诇住讚专 讛专讗砖讜谉 诇诪讬转谞讬 注谞讬谉 诪诇拽讜转 讘转专 讚拽转谞讬 讛转诐 讗诇讜 讛谉 讗专讘注 诪讬转讜转 讗讘诇 诪讗谉 讚讙专住 讜讗诇讜 谞专讗讛 讛讬讬谞讜 谞诪讬 诪砖讜诐 讚讘诪砖谞讛 砖谞讬讛 讚驻"拽 讚拽转谞讬 诪注讬讚讬谉 讗谞讜 讘讗讬砖 驻诇讜谞讬 砖讞讬讬讘 诪诇拽讜转 诪砖"讛 砖讬讬讱 砖驻讬专 诇诪讬转谞讬 讜讗诇讜 讛谉 讛诇讜拽讬谉 讻谞"诇 讜拽"诇:


砖诐 讜讗诇讜 讛谉 讛诇讜拽讬谉 讛讘讗 注诇 讗讞讜转讜 讜讻讜' 注讚 住讜祝 讛诪砖谞讛. 驻讬专砖"讬 讜转讜' 讚讗诇讜 诇讗讜 讚讜拽讗 讚转谞讗 讜砖讬讬专 讟讜讘讗 讗诇讗 讚专砖"讬 诪住讬拽 讚专讜讘谉 讚转谞讬 讘讛讱 诪转谞讬转讬谉 讬砖 讘讛谉 讞讬讚讜砖 讜讘转讜住' 讻转讘讜 砖讗讬谉 爪专讬讱 诇讚讞讜拽 讜诇诪爪讜讗 讘讛诐 讞讬讚讜砖 讛注讜诇讛 诪讬讛讜 诪讚讘专讬讛诐 讘注讬拽专 驻砖讟讗 讚诪讬诇转讗 讚转谞讗 讗诇讜 诇诪注讜讟讬 讞讬讬讘讬 诪讬转讜转 诪诪诇拽讜转 讜诇诪注讜讟讬 谞诪讬 讞讬讬讘讬 诇讗讜讬谉 砖讗讬谉 讘讛诐 诪注砖讛 讚讗讬谉 诇讜拽讬谉 讗诇讗 讚诇讻讗讜专讛 诇驻"讝 讛讜"诇 诇讗拽讚讜诪讬 讞讬讬讘讬 诇讗讜讬谉 诪拽诪讬 讞讬讬讘讬 讻专讬转讜转 讚讛讗 注讬拽专 诪诇拽讜转 诪诇讗讜 讚讞住讬诪讛 讬诇驻讬谞谉 讻讚讗诪专讬谞谉 讘砖诪注转讬谉 讜讘讻诪讛 讚讜讻转讬 讗讘诇 诇驻讬专砖"讬 讗转讬 砖驻讬专 讚讗讚专讘讛 讻诇 诪讬诇转讗 讚讗讬转 讘讬讛 讞讬讚讜砖 转谞讗 讘专讬砖讗 讻讚讗诪专讬谞谉 谞诪讬 讘讻诪讛 讚讜讻转讬 诪讬讚讬 讚讗转讬 诪讚专砖讗 讞讘讬讘讗 诇讬讛 讜讛讻讗 谞诪讬 讞讬讬讘讬 讻专讬转讜转 讬砖 讘讛谉 讞讬讚讜砖 讬讜转专 讚讗注"讙 讚诇讗 讚诪讬 诇诇讗讜 讚讞住讬诪讛 讗驻"讛 诇讜拽讬谉 诪砖讜诐 讚讗转讬讗 诪讚专砖讗 讻诪讜 砖讗讘讗专 讘砖诪注转讬谉 讜注讜讚 谞专讗讛 诇讬 讚讛讗 讚驻转讞 讛转谞讗 转讞讬诇讛 讘讞讬讬讘讬 讻专讬转讜转 讚注专讬讜转 讛讬讬谞讜 诪砖讜诐 讚讗讬转 讘讛讜 讞讬讚讜砖 讟讜讘讗 讚讛讗 讘讻诇 讛谞讱 注专讬讜转 砖讬讬讱 讘讛讜 讞讬讜讘 诪诪讜谉 拽谞住 讜讘砖转 讜驻讙诐 讜讗驻"讛 砖讬讬讱 讘讛讜 讞讬讜讘 诪诇拽讜转 转讚注 讚讛讗 讘专讬砖 驻专拽 讗诇讜 谞注专讜转 拽转谞讬 讛转诐 讛讘讗 注诇 讗讞讜转讜 讜讻讜' 讜诪拽砖讬谞谉 讛转诐 讘讙诪' 讜专诪讬谞讛讜 讜讗诇讜 讛谉 讛诇讜拽讬谉 讛讘讗 注诇 讗讞讜转讜 讻讜' 讜砖拽讬诇 讜讟专讬 讛砖"住 讟讜讘讗 讘讻诪讛 讗讜拽讬诪转讜转 注"砖 讗诇讗 讚专"讬 讚讛讬诇讻转讗 讻讜讜转讬讛 诪砖谞讬 讛转诐 讘转专 讛讱 专讜诪讬讗 讚诪转谞讬转讬谉 讻讗谉 讻砖讛转专讜 讘讜 讜讻讗谉 砖诇讗 讛转专讜 讘讜 讜讛讬讬谞讜 诪砖讜诐 讚拽住讘专 专"讬 讻诇 讛讬讻讗 讚讗讬讻讗 诪诪讜谉 讜诪诇拽讜转 诪讬诇拽讗 诇拽讬 诪诪讜谞讗 诇讗 诪砖诇诐 讜诇讗驻讜拽讬 诪讚注讜诇讗 讚讗诪专 讗讬驻讻讗 讜讻谉 讻转讘 讛专诪讘"诐 讝"诇 讘讛诇讻讜转 谞注专讛 讜讗"讻 讗讬谉 诇讱 讞讬讚讜砖 讬讜转专 诪讝讛 讜讘讗诪转 讚讗诇讬讘讗 讚注讜诇讗 谞诪讬 砖诪注讬谞谉 砖驻讬专 讞讬讚讜砖 诪讻诇 讛谞讱 讞讬讬讘讬 讻专讬转讜转 讚注专讬讜转 讚诇讜拽讬谉 讗诇讗 砖讗讬谉 诇讛讗专讬讱 讜讻"砖 诇讗讜拽讬诪转讗 讚专讘讛 讚讗诪专 诇讜拽讬谉 讜诪砖诇诪讬谉 讜讛讬讬谞讜 讞讬讚讜砖诐. 讜讛讗 讚讗讬爪讟专讬讱 谞诪讬 诇诪讬转谞讬 讗讞讜转 讗砖转讜 讜讗砖转 讗讞讬讜 诪砖讜诐 讚讗讬转 讘讛讜 讞讬讚讜砖 讟驻讬 讚讗驻讬' 讛讘讗 注诇讬讛谉 砖诇讗 讻讚专讱 讗讬砖讜转 谞诪讬 诇讜拽讛 诇讗驻讜拽讬 讚诇讗 谞讬诪讗 讚讻讬讜谉 讚讻转讬讘 讘讛讜 讻讬 讬拽讞 讛"讗 讚讜拽讗 讚专讱 诇拽讜讞讬谉 讗住专讛 转讜专讛 讻讚讚讬讬拽 讛砖"住 讘专讬砖 驻专拽 谞讜砖讗讬谉 注诇 讗谞讜住讛 拽诪"诇 诪转谞讬转讬谉 讚讛讻讗 讗驻讬' 讘讗 注诇讬讛 砖诇讗 讻讚专讱 讗讬砖讜转 谞诪讬 诇讜拽讛 讜讛讬讬谞讜 讻讚诪住讬拽 讛砖"住 讛转诐 讘驻' 谞讜砖讗讬谉 讜讛讗讜讻诇 讞诪抓 讘驻住讞 谞诪讬 讗讬爪讟专讬讱 诇诪讬转谞讬 讚讜拽讗 讘讗讜讻诇 讛讜讗 讚诇讜拽讛 讗讘诇 讘诇讗讜 讚讘诇 讬专讗讛 讜讘诇 讬诪爪讗 讗讬谉 诇讜拽讬谉 诪砖讜诐 讚讛讜讬 诇讗讜 砖讗讬谉 讘讜 诪注砖讛 讜讘讗讜讻诇 讜注讜砖讛 诪诇讗讻讛 讘讬"讛 谞诪讬 讗讬爪讟专讬讱 诇讗砖诪注讬谞谉 讚讜拽讗 讘讗讻讬诇讛 讜砖转讬讛 讚讛讬讬谞讜 讗讻讬诇讛 诇讜拽讛 讗讘诇 讘住讬讻讛 讜专讞讬爪讛 讗注"讙 讚讛讜讬 讻砖转讬讛 讗驻"讛 讗讬谞讜 诇讜拽讛 讻谞"诇:





讙讘讜专转 讗专讬

